				|

		52015PC0097

			Prijedlog ODLUKE VIJEĆA o sklapanju Sporazuma između Europske unije i Zajednice Dominike o ukidanju viza za kratkotrajni boravak /* COM/2015/097 final - 2015/0050 (NLE) */

			   	OBRAZLOŽENJE
1.           POLITIČKI I PRAVNI
KONTEKST
U Uredbi
Vijeća (EZ) br. 539/2001[1]
navode se treće zemlje čiji državljani moraju imati vizu pri prelasku
vanjskih granica država članica i zemlje čiji su državljani izuzeti
od tog zahtjeva. Uredba (EZ) br. 539/2001 primjenjuje se u svim državama
članicama, osim Irske i Ujedinjene Kraljevine.
Uredbom (EU)
br. 509/2014 Europskog parlamenta i Vijeća[2] izmijenjena je Uredba
(EZ) br. 539/2001 tako što je 19 zemalja prebačeno u Prilog II. u
kojem se navodi popis trećih zemalja čiji su državljani izuzeti od
obveze posjedovanja vize. Tih su 19 zemalja sljedeće: Dominika, Grenada,
Kiribati, Kolumbija, Maršalovi Otoci, Mikronezija, Nauru, Palau, Peru, Sveta
Lucija, Sveti Vincent i Grenadini, Samoa, Salomonovi Otoci, Timor-Leste, Tonga,
Trinidad i Tobago, Tuvalu, Ujedinjeni Arapski Emirati i Vanuatu. Uz
upućivanja na svaku od tih zemalja u Prilogu II. navedena je sljedeća
bilješka: „izuzeće od obveze posjedovanja vize primjenjuje se od dana
stupanja na snagu sporazuma o izuzeću od obveze posjedovanja vize koji se
treba sklopiti s Europskom unijom”.
Uredba (EU)
br. 509/2014 donesena je 20. svibnja 2014. te je stupila na snagu 9.
lipnja 2014. U srpnju 2014. Komisija je dostavila Vijeću preporuku da je
ovlasti za početak pregovora o sporazumima o ukidanju viza sa svakom od
sljedećih 17 zemalja: Dominikom, Grenadom, Kiribatima, Maršalovim Otocima,
Mikronezijom, Nauruom, Palauom, Svetom Lucijom, Svetim Vincentom i Grenadinima,
Samoom, Salomonovim Otocima, Timor-Lesteom, Tongom, Trinidadom i Tobagom,
Tuvaluom, Ujedinjenim Arapskim Emiratima i Vanuatuom[3]. Vijeće je 9.
listopada 2014. dostavilo pregovaračke smjernice Komisiji.
U skladu s uvodnom
izjavom 5. Uredbe (EU) br. 509/2014 i zajedničkom izjavom izdanom u
trenutku donošenja, na Kolumbiju i Peru primjenjuje se poseban postupak kojim
se zahtijeva daljnje ocjenjivanje njihova ispunjavanja odgovarajućih
kriterija, prije nego što Komisija može dostaviti Vijeću preporuke za
odluke o odobrenju otvaranja pregovora o sporazumima o ukidanju viza s tim
dvjema zemljama. Stoga one nisu uključene u navedenu preporuku
Vijeću.
Pregovori o sporazumu o ukidanju viza s
Dominikom i četiri druge karipske zemlje započeli su
12. studenoga 2014. u Bruxellesu. Tijekom tog sastanka mogao se revidirati
cijeli tekst nacrta i postignut je dogovor o većini njegovih aspekata.
Predstavnici karipskih zemalja inzistirali su međutim na pojašnjavanju
određenih odredbi u članku 6. stavku 2. točki (c), članku
8. stavku 1. i članku 8. stavku 4. Nakon nekoliko naknadnih neformalnih
razgovora, Komisija je prihvatila manje izmjene tih članaka. Glavni su
pregovarači parafirali sporazum 11. prosinca 2014.
Države članice obaviještene su tijekom
sastanka Radne skupine za vize u okviru Vijeća koji je održan 21.
studenoga 2014.
Sa strane Unije, pravna je osnova sporazuma
članak 77. stavak 2. točka (a) Ugovora o funkcioniranju Europske
unije (UFEU), u vezi s njegovim člankom 218.
[...] potpisao/la
je Sporazum dana [...] u ime Europske unije. U skladu s člankom 218.
stavkom 6. drugim podstavkom točkom (a) UFEU-a, Europski parlament dao je
svoju suglasnost za sklapanje Sporazuma dana [...].
2.           ISHOD PREGOVORA
Komisija smatra da
su ciljevi koje je Vijeće postavilo u svojim pregovaračkim
smjernicama postignuti i da je nacrt sporazuma o ukidanju viza prihvatljiv za
Uniju.
Njegov
konačan sadržaj može se sažeti kako slijedi:
Svrha
Sporazumom se građanima Europske unije i
državljanima Dominike omogućava boravak bez vize na državnom području
druge ugovorne stranke od najviše 90 dana u bilo kojem razdoblju od 180 dana.
Kako bi se osiguralo jednako postupanje prema
svim građanima EU-a, u sporazum je uključena odredba prema kojoj
Dominika može suspendirati primjenu sporazuma ili ga otkazati samo u odnosu na
sve države članice Europske unije te da i Unija može suspendirati primjenu
sporazuma ili ga otkazati samo u odnosu na sve države članice.
Posebni položaj
Ujedinjene Kraljevine i Irske prikazan je u preambuli.
Područje primjene
Ukidanjem viza obuhvaćene su sve
kategorije osoba (nositelji obične, diplomatske, službene i posebne
putovnice) čija svrha putovanja ne uključuje obavljanje plaćene
aktivnosti. Svaka država članica i Dominika mogu za tu kategoriju uvesti
obvezu posjedovanja vize za državljane druge stranke u skladu s primjenjivim pravom
Unije ili nacionalnim pravom. Kako bi se osigurala usklađena provedba,
sporazumu je priložena zajednička izjava o tumačenju kategorije osoba
koje putuju u svrhu obavljanja plaćene aktivnosti.
Trajanje boravka
Sporazumom se građanima Europske unije i
državljanima Dominike omogućava boravak bez vize na državnom području
druge ugovorne stranke od najviše 90 dana u bilo kojem razdoblju od 180 dana.
Zajednička izjava o tumačenju tog razdoblja od 90 dana priložena je
sporazumu.
Sporazumom se uzima u obzir položaj država
članica koje još ne primjenjuju u cijelosti schengensku pravnu
stečevinu. Sve dok nisu dio schengenskog prostora bez unutarnjih granica,
ukidanjem viza državljani Dominike stječu pravo boravka od 90 dana u bilo
kojem razdoblju od 180 dana na državnom području svake od tih država
članica (Bugarske, Hrvatske, Cipra i Rumunjske), neovisno o razdoblju
izračunatom za cijeli schengenski prostor.
Teritorijalna primjena
Sporazum sadržava odredbe o njegovoj teritorijalnoj
primjeni: u slučaju Francuske i Nizozemske, ukidanjem viza državljani
Dominike imali bi pravo na boravak samo na europskim područjima tih država
članica.
Izjave
Sporazumu su
priložene i druge zajedničke izjave:
– o potpunom
širenju informacija o sadržaju i posljedicama sporazuma o ukidanju viza i
povezanim pitanjima, kao što su uvjeti ulaska, i
– o pridruživanju
Norveške, Islanda, Švicarske i Lihtenštajna provedbi, primjeni i razvoju
schengenske pravne stečevine.
3.           ZAKLJUČCI
Imajući na umu navedene rezultate,
Komisija predlaže Vijeću da, nakon što dobije suglasnost Europskog
parlamenta, odobri priloženi Sporazum između Europske unije i Dominike o
ukidanju viza za kratkotrajni boravak.
2015/0050 (NLE)
Prijedlog
ODLUKE VIJEĆA
o sklapanju Sporazuma između Europske
unije i Zajednice Dominike o ukidanju viza za kratkotrajni boravak
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 77. stavak 2. točku (a), u
vezi s člankom 218. stavkom 6. drugim podstavkom točkom (a),
uzimajući u obzir prijedlog Europske
komisije,
uzimajući u obzir suglasnost Europskog
parlamenta,
budući da:
(1)       Komisija je u ime Europske
unije pregovarala o Sporazumu sa Zajednicom Dominike (dalje u tekstu
„Dominika”) o ukidanju viza za kratkotrajni boravak (dalje u tekstu
„Sporazum”).
(2)       Sporazum je potpisan, u ime
Europske unije, dana …….2015. i privremeno se primjenjuje od tog datuma,
podložno njegovu mogućem sklapanju na kasniji datum, u skladu s
Odlukom……../……/EU Vijeća od [………….].
(3)       Sporazum bi trebalo odobriti.
(4)       Sporazumom se osniva
Zajednički odbor za upravljanje Sporazumom, koji donosi svoj poslovnik.
Primjereno je osigurati pojednostavnjeni postupak za utvrđivanje
stajališta Unije u ovom slučaju.
(5)       U skladu s Protokolom o
stajalištu Ujedinjene Kraljevine i Irske s obzirom na područje slobode,
sigurnosti i pravde i Protokolom o schengenskoj pravnoj stečevini
uključenoj u okvir Europske unije, koji su priloženi Ugovoru o Europskoj
uniji i Ugovoru o funkcioniranju Europske unije, te potvrđujući da se
odredbe Sporazuma ne primjenjuju na Ujedinjenu Kraljevinu i Irsku,
ODLUČILO JE:
Članak 1.
Sporazum između Europske unije i Dominike
o ukidanju viza za kratkotrajni boravak odobrava se u ime Unije.
Članak 2.
Predsjednik Vijeća dostavlja obavijest
predviđenu člankom 8. stavkom 1. Sporazuma[4].
Članak 3.
Komisija, uz pomoć stručnjaka iz
država članica, predstavlja Uniju u Zajedničkom odboru
stručnjaka koji je uspostavljen člankom 6. Sporazuma.
Članak 4.
Stajalište Unije u Zajedničkom odboru
stručnjaka u pogledu donošenja poslovnika, kako se zahtijeva člankom
6. stavkom 4. Sporazuma, utvrđuje Komisija nakon savjetovanja s posebnim
odborom koji imenuje Vijeće.
Članak 5.
Ova Odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               Uredba Vijeća (EZ) br. 539/2001 od 15. ožujka
2001. o popisu trećih zemalja čiji državljani moraju imati vizu pri
prelasku vanjskih granica i zemalja čiji su državljani izuzeti od tog
zahtjeva, SL L 81, 21.3.2001., str. 1.
[2]               Uredba (EU) br. 509/2014 Europskog parlamenta i
Vijeća od 15. svibnja 2014. o izmjeni Uredbe Vijeća (EZ)
br. 539/2001 o popisu trećih zemalja čiji državljani moraju
imati vizu pri prelasku vanjskih granica i zemalja čiji su državljani
izuzeti od tog zahtjeva, SL L 149, 20.5.2014., str. 67.
[3]               COM (2014) 467, 17.7.2014.
[4]               Glavno tajništvo Vijeća objavit će dan
stupanja na snagu Sporazuma u Službenom listu Europske unije.
PRILOG
Prijedlogu Odluke Vijeća
o sklapanju Sporazuma između
Europske unije i Zajednice Dominike o ukidanju viza za kratkotrajni boravak
SPORAZUM
između Europske unije i Zajednice Dominike o
ukidanju viza za kratkotrajni boravak
EUROPSKA UNIJA, dalje u tekstu „Unija”, i
ZAJEDNICA DOMINIKE, dalje u tekstu „Dominika”,
dalje u tekstu zajednički „ugovorne
stranke”,
U CILJU daljnjeg razvoja prijateljskih odnosa
između ugovornih stranaka i u želji olakšanja putovanja osiguranjem ulaska
i kratkotrajnog boravka bez viza za svoje građane,
UZIMAJUĆI U OBZIR Uredbu (EU)
br. 509/2014 Europskog parlamenta i Vijeća od 15. svibnja 2014. o
izmjeni Uredbe Vijeća (EZ) br. 539/2001 o popisu trećih zemalja
čiji državljani moraju imati vizu pri prelasku vanjskih granica i zemalja
čiji su državljani izuzeti od tog zahtjeva, među ostalim,
premještanjem 19 trećih zemalja, uključujući Dominiku, na popis
trećih zemalja čiji su državljani izuzeti od obveze posjedovanja vize
za kratkotrajni boravak u državama članicama Europske unije (EU),
IMAJUĆI NA UMU da se u članku 1.
Uredbe (EU) br. 509/2014 navodi da se za tih 19 zemalja izuzeće od
obveze posjedovanja vize primjenjuje od dana stupanja na snagu sporazuma o
izuzeću od obveze posjedovanja vize koji se zaključuje s Europskom
unijom,
ŽELEĆI zaštititi načelo jednakog
postupanja prema svim građanima EU-a,
UZIMAJUĆI U OBZIR da osobe koje putuju u
svrhu obavljanja plaćene aktivnosti tijekom svojeg kratkotrajnog boravka
nisu obuhvaćene ovim Sporazumom pa se stoga na tu kategoriju nastavljaju
primjenjivati mjerodavna pravila prava Unije i nacionalni propisi država
članica te nacionalni propisi Dominike o obvezi posjedovanja vize ili o
izuzeću od te obveze i o pristupu zapošljavanju,
UZIMAJUĆI U OBZIR Protokol o stajalištu
Ujedinjene Kraljevine i Irske s obzirom na područje slobode, sigurnosti i
pravde i Protokol o schengenskoj pravnoj stečevini uključenoj u okvir
Europske unije, koji su priloženi Ugovoru o Europskoj uniji i Ugovoru o
funkcioniranju Europske unije, te potvrđujući da se odredbe ovog
Sporazuma ne primjenjuju na Ujedinjenu Kraljevinu i Irsku,
SPORAZUMJELE SU SE KAKO SLIJEDI:
Članak 1.
Svrha
Sporazumom se građanima Europske unije i
državljanima Dominike omogućava boravak bez vize na državnom području
druge ugovorne stranke od najviše 90 dana u bilo kojem razdoblju od 180 dana.
Članak 2.
Definicije
Za potrebe ovog Sporazuma:
(a) „država članica“ znači svaka
država članica Europske unije, osim Ujedinjene Kraljevine i Irske;
(b) „građanin Europske unije“ znači
državljanin države članice iz točke (a);
(c) „državljanin Dominike“ znači svaka
osoba koja ima državljanstvo Dominike;
(d) „schengenski prostor“ znači prostor
bez unutarnjih granica koji se sastoji od državnih područja država
članica iz točke (a) koje primjenjuju schengensku pravnu
stečevinu u cijelosti.
Članak 3.
Područje primjene
1. Građani Europske unije koji imaju
valjanu običnu, diplomatsku, službenu ili posebnu putovnicu izdanu od
države članice, mogu bez vize ući na državno područje Dominike i
na njemu boraviti u razdoblju navedenom u članku 4. stavku 1.
Državljani Dominike koji imaju valjanu
običnu, diplomatsku, službenu ili posebnu putovnicu izdanu od Dominike,
mogu bez vize ući na državno područje država članica i na njemu
boraviti u razdoblju navedenom u članku 4. stavku 2.
2. Stavak 1. ne primjenjuje se na osobe koje
putuju u svrhu obavljanja plaćene aktivnosti.
Za tu kategoriju osoba svaka država
članica može zasebno uvesti obvezu posjedovanja vize za državljane
Dominike ili je može ukinuti u skladu s člankom 4. stavkom 3. Uredbe (EZ)
br. 539/2001.
Dominika može za tu kategoriju osoba donijeti
odluku o obvezi posjedovanja vize ili o njezinu ukidanju za državljane svake
države članice zasebno u skladu sa svojim nacionalnim pravom.
3. Ukidanje obveze posjedovanja vize koje je
predviđeno ovim Sporazumom primjenjuje se ne dovodeći u pitanje
propise ugovornih stranaka u vezi s uvjetima za ulazak i kratkotrajni boravak.
Države članice i Dominika zadržavaju pravo odbiti ulazak i kratkotrajni
boravak na svojim državnim područjima ako nije ispunjen jedan od tih
uvjeta ili više njih.
4. Ukidanje obveze posjedovanja vize
primjenjuje se bez obzira na vrstu prijevoza kojim se koristi za prelazak
granica ugovornih stranaka.
5. Pitanja koja nisu obuhvaćena ovim
Sporazumom uređena su pravom Unije, nacionalnim propisima država
članica i nacionalnim pravom Dominike.
Članak 4.
Trajanje boravka
1. Građani Europske unije mogu boraviti
na državnom području Dominike najviše 90 dana u bilo kojem razdoblju od
180 dana.
2. Državljani Dominike mogu boraviti na
državnom području država članica koje u cijelosti primjenjuju
schengensku pravnu stečevinu najviše 90 dana u bilo kojem razdoblju od 180
dana. To razdoblje izračunava se neovisno o trajanju boravka u državi
članici koja još ne primjenjuje u cijelosti schengensku pravnu
stečevinu.
Državljani Dominike mogu boraviti najviše 90
dana u bilo kojem razdoblju od 180 dana na državnom području svake države
članice koja još ne primjenjuje u cijelosti schengensku pravnu
stečevinu, neovisno o izračunatom trajanju boravka na državnom
području država članica koje primjenjuju schengensku pravnu
stečevinu u cijelosti.
3. Ovim se Sporazumom ne utječe na
mogućnost Dominike i država članica produljenja razdoblja boravka na
više od 90 dana u skladu s nacionalnim pravom i pravom Unije.
Članak 5.
Teritorijalna primjena
1. U pogledu Francuske Republike odredbe ovog
Sporazuma primjenjuju se samo na europsko područje Francuske Republike.
2. U pogledu Kraljevine Nizozemske odredbe
ovog Sporazuma primjenjuju se samo na europsko područje Kraljevine
Nizozemske.
Članak 6.
Zajednički odbor za upravljanje
Sporazumom
1. Ugovorne stranke osnivaju zajednički
odbor stručnjaka (dalje u tekstu „Odbor”) koji se sastoji od predstavnika
Europske unije i predstavnika Dominike. Uniju predstavlja Europska komisija.
2. Odbor, među ostalim, ima sljedeće
zadatke:
(a) nadzor provedbe ovog Sporazuma;
(b) predlaganje izmjena ili dopuna ovom
Sporazumu;
(c) davanje prijedloga za rješavanje sporova
koji proizlaze iz tumačenja ili primjene odredaba ovog Sporazuma.
3. Odbor se, prema potrebi, sastaje na zahtjev
jedne ugovorne stranke.
4. Odbor donosi svoj poslovnik.
Članak 7.
Odnos između ovog Sporazuma i
postojećih bilateralnih sporazuma o ukidanju obveze posjedovanja viza
između država članica i Dominike
Ovaj Sporazum ima prednost pred odredbama
svakog bilateralnog sporazuma ili dogovora zaključenog između
pojedinih država članica i Dominike ako se njihovim odredbama uređuju
pitanja koja ulaze u područje primjene ovog Sporazuma.
Članak 8.
Završne odredbe
1. Ugovorne stranke ratificiraju ili
odobravaju ovaj Sporazum u skladu sa svojim mjerodavnim unutarnjim postupcima i
Sporazum stupa na snagu prvog dana drugog mjeseca nakon kasnijeg datuma od dva
datuma na koji su ugovorne stranke priopćile jedna drugoj da su navedeni
postupci okončani.
2. Ovaj se Sporazum sklapa na neodređeno
vrijeme, osim ako se otkaže u skladu sa stavkom 5.
3. Ovaj se Sporazum može izmijeniti pisanim
sporazumom ugovornih stranaka. Izmjene stupaju na snagu nakon što ugovorne
stranke obavijeste jedna drugu o okončanju unutarnjih postupaka potrebnih
u tu svrhu.
4. Svaka ugovorna stranka može suspendirati
provedbu cijelog ili dijela ovog Sporazuma, posebno zbog javnog poretka,
zaštite nacionalne sigurnosti ili zaštite javnog zdravlja, nezakonite
imigracije ili ponovnog uvođenja obveze posjedovanja vize od strane neke
od ugovornih stranaka. Odluka o suspenziji priopćuje se drugoj ugovornoj
stranci najkasnije dva mjeseca prije njezina stupanja na snagu. Ugovorna
stranka koja je suspendirala primjenu ovog Sporazuma bez odgode
obavješćuje drugu ugovornu stranku o prestanku postojanja razloga za
suspenziju te ukida suspenziju.
5. Svaka ugovorna stranka može otkazati ovaj
Sporazum pisanom obaviješću drugoj ugovornoj stranci. Ovaj Sporazum
prestaje važiti 90 dana od datuma takve obavijesti.
6. Dominika može suspendirati primjenu ovog
Sporazuma ili ga otkazati samo u odnosu na sve države članice.
7. Unija može suspendirati primjenu ovog
Sporazuma ili ga otkazati samo u odnosu na sve države članice.
Sastavljeno u Bruxellesu, u dva primjerka
svaki na bugarskom, češkom, danskom, engleskom, estonskom, finskom,
francuskom, grčkom, hrvatskom, latvijskom, litavskom, mađarskom,
malteškom, nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom i talijanskom jeziku, pri
čemu je svaki od tih tekstova jednako vjerodostojan.
ZAJEDNIČKA IZJAVA O ISLANDU, NORVEŠKOJ,
ŠVICARSKOJ I LIHTENŠTAJNU
Ugovorne stranke primaju na znanje bliski
odnos između Europske unije i Norveške, Islanda, Švicarske i Lihtenštajna,
posebno na temelju sporazuma od 18. svibnja 1999. i 26. listopada 2004. o
pridruživanju navedenih zemalja provedbi, primjeni i razvoju schengenske pravne
stečevine.
U takvim je okolnostima poželjno da tijela
Norveške, Islanda, Švicarske i Lihtenštajna, s jedne strane, i Dominike, s
druge strane, bez odlaganja sklope bilateralne sporazume o ukidanju viza za
kratkotrajni boravak koji bi sadržavali odredbe kao u ovom Sporazumu.
ZAJEDNIČKA IZJAVA O TUMAČENJU
KATEGORIJE OSOBA KOJE PUTUJU U SVRHU OBAVLJANJA PLAĆENE AKTIVNOSTI U
SKLADU S ČLANKOM 3. STAVKOM 2. OVOG SPORAZUMA
Želeći osigurati zajedničko
tumačenje, ugovorne stranke suglasne su da, za potrebe ovog Sporazuma,
kategorija osoba koje obavljaju plaćenu aktivnost obuhvaća osobe koje
ulaze na državno područje druge ugovorne stranke u svrhu obavljanja plaćenog
zanimanja/aktivnosti kao zaposlenik ili pružatelj usluga.
Ta kategorija ne bi trebala obuhvaćati:
— poslovne osobe, tj. osobe koje putuju za
potrebe poslovanja (bez sklapanja radnog odnosa u državi druge ugovorne
stranke),
— sportaše i umjetnike koji obavljaju
aktivnost na ad hoc osnovi,
— novinare koje je uputila medijska kuća
iz njihove matične države, i
— pripravnike u poduzećima.
Provedbu ove izjave nadzire zajednički
odbor prema svojim nadležnostima u skladu s člankom 6. ovog Sporazuma, te može
predložiti izmjene ako to na temelju iskustava ugovornih stranaka smatra
potrebnim.
ZAJEDNIČKA IZJAVA O TUMAČENJU
RAZDOBLJA OD 90 DANA U BILO KOJEM RAZDOBLJU OD 180 DANA KAO ŠTO JE NAVEDENO U
ČLANKU 4. OVOG SPORAZUMA
Ugovorne stranke suglasne su da razdoblje od
najviše 90 dana u bilo kojem razdoblju od 180 dana kako je utvrđeno u
članku 4. ovog Sporazuma znači neprekidni posjet ili nekoliko
uzastopnih posjeta čije ukupno trajanje ne prelazi 90 dana u bilo kojem
razdoblju od 180 dana.
Pojam „bilo koji” podrazumijeva primjenu
pomičnog referentnog razdoblja od 180 dana, računajući
retroaktivno svaki dan boravka u posljednjem razdoblju od 180 dana, kako bi se
provjerilo poštuje li se i dalje uvjet maksimalno dozvoljenog boravka od 90
dana u bilo kojem razdoblju od 180 dana. Među ostalim, to znači da se
u slučaju odsutnosti u neprekinutom razdoblju od 90 dana dozvoljava novi
boravak u trajanju do 90 dana.
ZAJEDNIČKA IZJAVA O INFORMIRANJU
GRAĐANA O SPORAZUMU O UKIDANJU VIZA
Priznajući važnost transparentnosti za
građane Europske unije i Dominike, ugovorne stranke suglasne su osigurati
potpuno širenje informacija o sadržaju i posljedicama sporazuma o ukidanju viza
i povezanim pitanjima, kao što su uvjeti ulaska.


				|

		52014PC0611

			Prijedlog ODLUKE VIJEĆA o stajalištu koje treba zauzeti Europska unija u Zajedničkom odboru osnovanom sporazumom između Europske zajednice i njezinih država članica s jedne strane, i Švicarske Konfederacije s druge strane, o slobodnom kretanju osoba o izmjeni Priloga II. tom Sporazumu o koordinaciji sustavâ socijalne sigurnosti /* COM/2014/0611 final - 2014/0283 (NLE) */

			   	OBRAZLOŽENJE
1.           KONTEKST PRIJEDLOGA
Sporazum između Europske zajednice i
njezinih država članica, s jedne strane, i Švicarske Konfederacije, s
druge strane, o slobodnom kretanju osoba („Sporazum”) stupio je na snagu 1.
lipnja 2002. Prilogom II. tom Sporazumu predviđa se koordinacija sustavâ
socijalne sigurnosti.
U skladu s člankom 18. Sporazuma
Zajednički odbor za slobodno kretanje osoba može izmijeniti Prilog II.
Sporazumu. Člankom 2. Odluke 2002/309/EZ[1]
predviđa se da će Vijeće, na prijedlog Komisije, utvrditi
stajalište Unije o odlukama Zajedničkog odbora.
Kako bi se osigurala dosljedna i ispravna
provedba zakonodavstva EU-a te kako bi se izbjegle administrativne i
moguće pravne poteškoće, u Prilogu II. Sporazumu potrebno je navesti
odgovarajuće zakonodavstvo EU-a i odluke Administrativne komisije za
koordinaciju sustavâ socijalne sigurnosti. Prilog II. Sporazumu zamijenjen je
Odlukom br. 1/2012. Zajedničkog odbora od 31. ožujka 2012. Tom
Odlukom uspostavljen je modernizirani sustav za koordinaciju sustavâ socijalne
sigurnosti koji se počeo primjenjivati u EU-u 1. svibnja 2010. na temelju
Uredbe (EZ) br. 883/2004 (kako je izmijenjena Uredbom (EZ) br. 988/2009),
provedbene Uredbe br. 987/2009 i odluka te preporuka Administrativne
komisije. Te tri uredbe primjenjive su i na Švicarsku.
Prilog II. Sporazumu potrebno je izmijeniti
kako bi se uzelo u obzir zakonodavstvo EU-a koje je od tada stupilo na snagu,
posebno izmjene Uredbe (EZ) br. 883/2004[2]
i Uredbe (EZ) br. 987/2009[3]
Uredbom Komisije (EU) br. 1244/2010 od 9. prosinca 2010.,[4] Uredbom (EU) br. 465/2012
Europskog parlamenta i Vijeća od 22. svibnja 2012.[5] i Uredbom Komisije (EU)
br. 1224/2012 od 18. prosinca 2012.[6]
U tu svrhu Komisija predstavlja prijedlog
odluke Vijeća o stajalištu koje treba zauzeti Unija u Zajedničkom
odboru osnovanom tim Sporazumom. Nakon presude Suda od 27. veljače 2014. u
predmetu C-656/11 o pravnoj osnovi za donošenje odluka, prijedlog nove Odluke
Vijeća temelji se na članku 48. Ugovora o funkcioniranju Europske
unije (UFEU) u vezi s člankom 218. stavkom 9. tog Ugovora. Ovim prijedlogom
uzima se u obzir tekst nacrta odluke Zajedničkog odbora, dogovoren 14.
ožujka 2013. na razini službe sa švicarskim tijelima, te se podupire dosljedna
primjena zakonodavstva EU-a o koordinaciji sustavâ socijalne sigurnosti
između EU-a i Švicarske.
Prilog II. ovom Sporazumu trebalo bi izmijeniti kako bi
se uzeo u obzir švicarski savezni zakon o dodatnim davanjima od 6. listopada 2006.
Taj pravni akt zamijenio je akt od 19. ožujka 1965. Razlog za novi
zakon opća je revizija raspodjele zadataka između savezne države i
kantona te njihova financiranja. Davanja i uvjeti za ostvarenje davanja nisu
promijenjeni njime. Značajke i svrha davanja ostaju potpuno jednaki.
2.           REZULTATI SAVJETOVANJA SA
ZAINTERESIRANIM STRANAMA I OCJENE UTJECAJA
Verzija Priloga II. u priloženom prijedlogu
rezultat je tehničkih rasprava u koje su uključeni stručnjaci za
socijalnu sigurnost, posebice stručnjaci iz švicarske uprave za socijalnu
sigurnost te iz Europske unije. Ažuriranjem Priloga II. Sporazumu pojednostavnit
će se i modernizirati koordinacija sustavâ socijalne sigurnosti
između Švicarske i država članica EU-a, posebno provedbom Uredbe (EU)
br. 465/2012. U odnosu na postojeće zakonodavstvo, to će imati
pozitivni učinak i olakšat će administrativne postupke svim
korisnicima Uredbi, uključujući nacionalnim tijelima socijalne
sigurnosti, poslodavcima (posebno malim i srednjim poduzećima) i
građanima.
3.           PRORAČUNSKE IMPLIKACIJE
Prijedlog nema utjecaja na proračun
Unije.
2014/0283 (NLE)
Prijedlog
ODLUKE VIJEĆA
o stajalištu koje treba zauzeti Europska
unija u Zajedničkom odboru osnovanom sporazumom između Europske
zajednice i njezinih država članica s jedne strane, i Švicarske
Konfederacije s druge strane, o slobodnom kretanju osoba o izmjeni Priloga II.
tom Sporazumu o koordinaciji sustavâ socijalne sigurnosti
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 48., u vezi s njegovim
člankom 218. stavkom 9.,
uzimajući u obzir Odluku 2002/309/EZ,
Euratom Vijeća i Komisije o Sporazumu o znanstvenoj i tehnološkoj suradnji
od 4. travnja 2002. o sklapanju sedam sporazuma sa Švicarskom Konfederacijom[7], a posebno njezin
članak 2.,
uzimajući u obzir prijedlog Europske
komisije,
budući da:
(1)       Sporazum između Europske
zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba (dalje u tekstu
„Sporazum”) stupio je na snagu 1. lipnja 2002.
(2)       Člankom 18. tog
Sporazuma predviđa se da Zajednički odbor može odlukom donijeti
izmjene Sporazuma, uključujući Priloga II. Sporazumu koji se odnosi
na koordinaciju sustavâ socijalne sigurnosti.
(3)       Kako bi se nastavila
dosljedna primjena zakonodavstva Unije te izbjegle administrativne i
moguće pravne poteškoće, Prilog II. Sporazumu treba izmijeniti kako
bi se uključili novi zakonodavni akti Unije na koje Sporazum
trenutačno ne upućuje.
(4)       Stajalište Unije u
Zajedničkom odboru trebalo bi se stoga temeljiti na nacrtu Odluke
utvrđene u Prilogu toj Odluci,
ODLUČILO JE:
Članak 1.
Stajalište koje treba zauzeti Europska unija u
Zajedničkom odboru osnovanom u skladu s člankom 14. Sporazuma od 21.
lipnja 1999. između Europske zajednice i njezinih država članica s
jedne strane, i Švicarske Konfederacije s druge strane, o slobodnom kretanju
osoba temelji se na nacrtu Odluke Zajedničkog odbora utvrđenom u
Prilogu toj Odluci.
Predstavnici Unije u Zajedničkom odboru
mogu prihvatiti manje izmjene nacrta Odluke bez daljnje odluke Vijeća.
Članak 2.
Nakon donošenja, odluka Zajedničkog
odbora objavljuje se u Službenom listu Europske unije.
Članak 3.
Ova Odluka stupa na snagu dana […].
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka 2002/309/EZ, Euratom Vijeća i Komisije o
Sporazumu o znanstvenoj i tehnološkoj suradnji od 4. travnja 2002. o
sklapanju sedam sporazuma sa Švicarskom Konfederacijom.
[2]               SL L 166, 30.4.2004., str. 1. kako je ispravljeno u SL L
200, 7.6.2004., str. 1. Uredba (EZ) br. 883/2004 Europskog parlamenta i
Vijeća od 29. travnja 2004. o koordinaciji sustavâ socijalne sigurnosti
[3]               SL L 284, 30.10.2009., str. 1. Uredba (EZ) br. 987/2009
Europskog parlamenta i Vijeća od 16. rujna 2009. o utvrđivanju
postupka provedbe Uredbe (EZ) br. 883/2004 o koordinaciji sustavâ socijalne
sigurnosti
[4]               SL L 338, 22.12.2010., str. 35.
[5]               SL L 149, 8.6.2012., str. 4.
[6]               SL L 349, 19.12.2012., str. 45.
[7]               SL L 114, 30.4.2002., str. 1.
PRILOG
Nacrt
Odluke br. 1/2014
Zajedničkog odbora
osnovanog Sporazumom između
Europske zajednice i njezinih država članica, s jedne strane,
i Švicarske Konfederacije, s druge strane
o slobodnom kretanju osoba
od 21. lipnja 1999.
o izmjeni Priloga II. tog Sporazuma o koordinaciji sustavâ socijalne sigurnosti

ZAJEDNIČKI ODBOR,
uzimajući u obzir Sporazum između
Europske zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba[1] („Sporazum”), a posebno
njegove članke 14. i 18.,
budući da:
(1)
Ugovor je potpisan 21. lipnja 1999. i stupio je na
snagu 1. lipnja 2002.;
(2)
Prilog II. Sporazumu o koordinaciji sustavâ
socijalne sigurnosti zamijenjen je Odlukom br. 1/2012 Zajedničkog
odbora od 31. ožujka 2012.[2]
(3)
Prilog II. Sporazumu trebalo bi ažurirati kako bi
se uzeli u obzir novi zakonodavni akti zakonodavstva Europske unije koji su od
tada stupili na snagu, posebno izmjene Uredbe (EZ) br. 883/2004 Europskog
parlamenta i Vijeća[3]
i Uredbe (EZ) br. 987/2009 Europskog parlamenta i Vijeća[4] Uredbom Komisije (EU)
br. 1244/2010[5],
Uredbom (EU) br. 465/2012 Europskog parlamenta i Vijeća[6] i Uredbom Komisije (EU)
br. 1224/2012[7].
(4)
U obzir se trebaju uzeti odluke i preporuke koje je
donijela Administrativna komisija za koordinaciju sustavâ socijalne sigurnosti
za provedbu Uredbe (EZ) br. 883/2004 i Uredbe (EZ) br. 987/2009 nakon
stupanja na snagu Odluke 1/2012 Zajedničkog odbora.
(5)
Prilog II. Sporazumu trebalo bi ažurirati u skladu
s promjenama relevantnih zakonodavnih akata Europske unije,
ODLUČIO JE:
Članak 1.
Prilog II. Sporazumu između Europske
zajednice i njezinih država članica, s jedne strane, i Švicarske
Konfederacije, s druge strane, o slobodnom kretanju osoba („Sporazum”) mijenja
se kako je utvrđeno u Prilogu ovoj Odluci:
Članak 2.
Ova Odluka sastavljena je na bugarskom,
češkom, danskom, engleskom, estonskom, finskom, francuskom, grčkom,
hrvatskom, latvijskom, litavskom, mađarskom, malteškom, nizozemskom,
njemačkom, poljskom, portugalskom, rumunjskom, slovačkom, slovenskom,
španjolskom, švedskom i talijanskom jeziku, pri čemu je svaki od tih
tekstova jednako vjerodostojan.
Članak 3.
Ova Odluka stupa na snagu prvoga dana drugoga
mjeseca nakon što je donese Zajednički odbor.
Sastavljeno u Bruxellesu
                                                                       Za
Zajednički odbor
                                                                       Predsjednik
                                                                       Tajnici
PRILOG
Prilog II. Sporazumu
između Europske zajednice i njezinih država članica, s jedne strane,
i Švicarske Konfederacije, s druge strane, o slobodnom kretanju osoba mijenja
se kako slijedi:
(1)          U Odjeljku A: Pravni akti
iz točke 1., riječi „kako je izmijenjena Uredbom (EZ) br.
988/2009 Europskog parlamenta i Vijeća od 16. rujna 2009. o izmjeni
Uredbe (EZ) br. 883/2004 o koordinaciji sustavâ socijalne sigurnosti i
određivanju sadržaja njezinih priloga”[8]
zamjenjuje se sljedećim:
kako je izmijenjena:
·
 Uredbom (EZ) br. 988/2009 Europskog parlamenta i
Vijeća od 16. rujna 2009. o izmjeni Uredbe (EZ) br. 883/2004 o
koordinaciji sustavâ socijalne sigurnosti i određivanju sadržaja njezinih
priloga[9];
·
 Uredbom Komisije (EU) br. 1244/2010 od
9.  prosinca 2010. o izmjeni Uredbe (EZ) br. 883/2004 Europskog
parlamenta i Vijeća o koordinaciji sustavâ socijalne sigurnosti i Uredbe
(EZ) br. 987/2009 Europskog parlamenta i Vijeća o utvrđivanju
postupka provedbe Uredbe (EZ) br. 883/2004[10];
·
Uredbom (EU) br. 465/2012 Europskog parlamenta
i Vijeća od 22. svibnja 2012. o izmjeni Uredbe (EZ) br. 883/2004
o koordinaciji sustavâ socijalne sigurnosti i Uredbe (EZ) br. 987/2009 o
utvrđivanju postupka provedbe Uredbe (EZ) br. 883/2004;[11]
·
 Uredbom Komisije (EU) br. 1224/2012 od
18. prosinca 2012. o izmjeni Uredbe (EZ) br. 883/2004 Europskog
parlamenta i Vijeća o koordinaciji sustavâ socijalne sigurnosti i Uredbe
(EZ) br. 987/2009 Europskog parlamenta i Vijeća o utvrđivanju
postupka provedbe Uredbe (EZ) br. 883/2004[12];
(2)          U Odjeljku A: Pravni akti
iz točke 1., pod naslovom „Za potrebe ovog Sporazuma, Uredba (EZ)
br. 883/2004 prilagođava se kako slijedi:”, unos pod slovom h,
točka 1. riječi „Savezni zakon o dodatnim davanjima od 19. ožujka
1965.)” zamjenjuje se sljedećim:
„Savezni
zakon o dodatnim davanjima od 6. listopada 2006.”
(3)          U Odjeljku A: Pravni akti
iz točke 2.,, nakon riječi „Uredba (EZ) br. 987/2009 od
Europskog parlamenta i Vijeća od 16. rujna 2009. o utvrđivanju
postupka provedbe Uredbe (EZ) br. 883/2004 o koordinaciji sustavâ socijalne
sigurnosti”[13]
umeće se sljedeće:
kako je izmijenjena:
·
 Uredbom Komisije (EU) br. 1244/2010 od
9.  prosinca 2010. o izmjeni Uredbe (EZ) br. 883/2004 Europskog
parlamenta i Vijeća o koordinaciji sustavâ socijalne sigurnosti i Uredbe
(EZ) br. 987/2009 Europskog parlamenta i Vijeća o utvrđivanju
postupka provedbe Uredbe (EZ) br. 883/2004[14];
·
 Uredbom (EU) br. 465/2012 Europskog
parlamenta i Vijeća od 22. svibnja 2012. o izmjeni Uredbe (EZ) br. 883/2004
o koordinaciji sustavâ socijalne sigurnosti i Uredbe (EZ) br. 987/2009 o
utvrđivanju postupka provedbe Uredbe (EZ) br. 883/2004;[15]
·
 Uredbom Komisije (EU) br. 1224/2012 od
18. prosinca 2012. o izmjeni Uredbe (EZ) br. 883/2004 Europskog
parlamenta i Vijeća o koordinaciji sustavâ socijalne sigurnosti i Uredbe
(EZ) br. 987/2009 Europskog parlamenta i Vijeća o utvrđivanju
postupka provedbe Uredbe (EZ) br. 883/2004[16];
(4)          U Odjeljku A: Pravni akti
iz točke 2., pod naslovom „Za potrebe ovog Sporazuma, Uredba (EZ)
br. 987/2009 prilagođava se kako slijedi:„ brišu se sljedeće
riječi:
„Aranžman između
Švicarske i Francuske od 20. prosinca 2005. o utvrđivanju posebnih
postupaka za povrat davanja za zdravstveno osiguranje”.
(5)          U Odjeljku B: Pravni akti
koje ugovorne stranke uzimaju u obzir, nakon točke 21. dodaje se
sljedeće:
(22)   Odluka Administrativne komisije za
koordinaciju sustavâ socijalne sigurnosti br. E2 od 3. ožujka 2010. o
uspostavi postupka upravljanja promjenama koje se primjenjuju na informacije o
tijelima definiranima u članku 1. Uredbe (EZ) br. 883/2004 Europskog
parlamenta i Vijeća koji su navedeni u elektroničkom registru koji je
sastavni dio EESSI-ja.[17]
(23)   Odluka Administrativne komisije za
koordinaciju sustavâ socijalne sigurnosti br. E3 od 19. listopada
2011. o prijelaznom razdoblju kako je definiran u članku 95. Uredbe (EZ)
br. 987/2009 Europskog parlamenta i Vijeća,[18]
(24)   Odluka Administrativne komisije za
koordinaciju sustavâ socijalne sigurnosti br. H6 od 16. prosinca
2010. o primjeni određenih načela u odnosu na zbrajanje razdoblja
prema članku 6. Uredbe (EZ) br. 883/2004 o koordinaciji sustavâ
socijalne sigurnosti,[19]
(25)   Odluka Administrativne komisije za
koordinaciju sustavâ socijalne sigurnosti br. S8 od 15. lipnja 2011.
o pravu na protezu, veće pomagalo ili druga značajnija davanja u
naravi prema članku 33. Uredbe (EZ) br. 883/2004 o koordinaciji
sustavâ socijalne sigurnosti,[20]
(26)   Odluka Administrativne komisije za
koordinaciju sustavâ socijalne sigurnosti br. U4 od 13. prosinca 2011.
o postupcima nadoknade troškova na temelju članka 65. stavka 6 i stavka 7.
Uredbe (EZ) br. 883/2004 i članka 70. Uredbe (EZ) br. 987/2009.[21]
(6)          U Odjeljku C: Pravni akti
koje ugovorne stranke primaju na znanje, nakon točke 2. dodaje se
sljedeće:
(3)     Preporuka Administrativne komisije za
koordinaciju sustavâ socijalne sigurnosti br. S1 od 15. ožujka 2012.
o financijskim aspektima prekograničnih donacija organa živih darivatelja.[22]
[1]               SL L 114, 30.4.2002., str. 6.
[2]               SL L 103, 13.4.2012., str. 51.
[3]               Uredba (EZ) br. 883/2004 Europskog parlamenta i
Vijeća od 29. travnja 2004. o koordinaciji sustavâ socijalne sigurnosti
(SL L 166, 30.4.2004., str 1. kako je ispravljena u
SL L 200, 7.6.2004., str. 1.)
[4]               Uredba (EZ) br. 987/2009 Europskog parlamenta i
Vijeća od 16. rujna 2009. o utvrđivanju postupka provedbe Uredbe (EZ)
br. 883/2004 o koordinaciji sustavâ socijalne sigurnosti (SL L 284,
30.10.2009., str. 1.).
[5]               Uredba Komisije (EU) br. 1244/2010 od 9. prosinca 2010.
(SL L 338, 22.12.2010., str. 35.).
[6]               Uredba (EU) br. 465/2012 Europskog parlamenta i
Vijeća od 22. svibnja 2012., SL L 149, 8.6.2012., str. 4.,
[7]               Uredba Komisije (EU) br. 1224/2012 od 18. prosinca 2012.
(SL L 349, 19.12.2012., str. 45.).
[8]               SL L 284, 30.10.2009., str. 43.
[9]               SL L 284, 30.10.2009., str. 43.
[10]             SL L 338, 22.12.2010., str. 35.
[11]             SL L 149, 8.6.2012., str. 4.
[12]             SL L 349, 19.12.2012., str. 45.
[13]             SL L 284, 30.10.2009., str. 1.
[14]             SL L 338, 22.12.2010., str. 35.
[15]             SL L 149, 8.6.2012., str. 4.
[16]             SL L 349, 19.12.2012., str. 45.
[17]             SL C 187, 10.7.2010., str. 5. [Elektronička razmjena
informacija o socijalnoj sigurnosti]
[18]             SL C 12, 14.1.2012., str. 6.
[19]             SL C 45, 12.2.2011., str. 5.
[20]             SL C 262, 6.9.2011., str. 6.
[21]             SL C 57, 25.2.2012., str. 4.
[22]             SL C 240, 10.8.2012., str. 3.


				|

		52014PC0702

			Prijedlog ODLUKE EUROPSKOG PARLAMENTA I VIJEĆA o aktivaciji Europskog fonda za prilagodbu globalizaciji, u skladu s točkom 13. Međuinstitucionalnog sporazuma od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (zahtjev EGF/2014/013 EL/Odyssefs Fokas) /* COM/2014/0702 final  */

			   	OBRAZLOŽENJE
KONTEKST PRIJEDLOGA
1.           Pravila koja se primjenjuju
na financijske doprinose iz Europskog fonda za prilagodbu globalizaciji (EGF)
utvrđena su Uredbom (EU) br. 1309/2013 Europskog parlamenta i
Vijeća od 17. prosinca 2013. o Europskom fondu za prilagodbu
globalizaciji (2014. – 2020.) i stavljanju izvan snage Uredbe (EZ)
br. 1927/2006[1]
(„Uredba o EGF-u”).
2.           Grčka tijela podnijela
su zahtjev EGF/2014/013 EL/Odyssefs Fokas za financijski doprinos iz EGF-a
slijedom otpuštanja u poduzeću Odyssefs Fokas S.A. u Grčkoj.
3.           Nakon ocjenjivanja zahtjeva
Komisija je, u skladu sa svim primjenjivim odredbama Uredbe o EGF-u, donijela
zaključak da su ispunjeni uvjeti za dodjelu financijskog doprinosa iz
EGF-a.
SAŽETAK ZAHTJEVA
 Zahtjev za dodjelu sredstava iz EGF-a || EGF/2014/013 EL/Odyssefs Fokas
 Država članica || Grčka
 Predmetna regija / Predmetne regije (razina NUTS 2) || Κεντρική Μακεδονία (Središnja Makedonija) (EL12), Θεσσαλία (Tesalija) (EL14), Aττική (Atika) (EL30)
 Datum podnošenja zahtjeva || 29. 7. 2014.
 Datum potvrde primitka zahtjeva || 4. 8. 2014.
 Datum podnošenja zahtjeva za dodatne informacije || 12. 8. 2014.
 Rok za dostavu dodatnih informacija || 23. 9. 2014.
 Rok za dovršetak ocjenjivanja || 16. 12. 2014.
 Intervencijski kriterij || Članak 4. stavak 1. točka (a) Uredbe o EGF-u
 Primarno poduzeće || Odyssefs Fokas S.A.
 Područje/Područja ekonomske djelatnosti (odjeljak NACE Rev. 2)[2] || Odjeljak 47 („Trgovina na malo, osim trgovine motornim vozilima i motociklima”)
 Broj podružnica, dobavljača i daljnjih proizvođača || 0
 Referentno razdoblje (četiri mjeseca) || 3. veljače 2014. – 3. lipnja 2014.
 Broj otpuštanja ili prestanaka djelatnosti tijekom referentnog razdoblja (a) || 551
 Broj otpuštanja ili prestanaka djelatnosti prije ili nakon referentnog razdoblja (b) || 49
 Ukupni broj otpuštanja (a + b) || 600
 Ukupni predviđeni broj ciljanih korisnika || 600
 Broj ciljanih mladih osoba koje nisu zaposlene, ne školuju se i ne osposobljavaju (NEET-ovi) || 500
 Proračun za usluge prilagođene potrebama (EUR) || 10 530 000
 Proračun za provedbu EGF-a[3] (EUR) || 210 000
 Ukupni proračun (EUR) || 10 740 000
 Doprinos iz EGF-a (60 %) (EUR) || 6 444 000
OCJENA ZAHTJEVA
Postupak
4.           Grčka tijela podnijela
su zahtjev EGF/2014/013 EL/Odyssefs Fokas 29. srpnja 2014.,
unutar 12 tjedana od datuma na koji su ispunjeni intervencijski kriteriji
utvrđeni stavkom 4. Uredbe o EGF-u. Komisija je potvrdila primitak
zahtjeva 4. kolovoza 2014., unutar dva tjedna od dana njegova
podnošenja, te je 12. kolovoza 2014. od grčkih tijela zatražila
dodatne informacije. Te su dodatne informacije dostavljene unutar šest tjedana
od dana podnošenja zahtjeva. Rok u trajanju od 12 tjedana od dana primitka
potpunog zahtjeva unutar kojeg bi Komisija trebala dovršiti ocjenu
usklađenosti zahtjeva s uvjetima za pružanje financijskog doprinosa istječe
16. prosinca 2014.
Prihvatljivost zahtjeva
Predmetna poduzeća i korisnici
5.           Zahtjev se odnosi na 600
radnika koji su proglašeni viškom u poduzeću Odyssefs Fokas S.A. koje je
djelovalo u gospodarskom području razvrstanom u NACE Rev. 2
odjeljak 47 („Trgovina na malo, osim trgovine motornim vozilima i
motociklima”). Do otpuštanja je uglavnom došlo u regijama razine NUTS[4] 2
Κεντρική
Μακεδονία (Središnjoj Makedoniji)
(EL12), Aττική (Atiki) (EL30) i
Θεσσαλία (Tesaliji) (EL14).
Intervencijski kriteriji
6.           Grčka tijela podnijela
su zahtjev na temelju intervencijskih kriterija iz članka 4.
stavka 1. točke (a) Uredbe o EGF-u prema kojima je uvjet
najmanje 500 radnika proglašenih viškom ili samozaposlenih osoba koje prestaju
sa svojom djelatnošću, u referentnom razdoblju od četiri mjeseca, u
poduzeću u državi članici, uključujući radnike proglašene
viškom i samozaposlene osobe koje prestaju sa svojom djelatnošću kod
dobavljača ili daljnjih proizvođača.
7.           Referentno razdoblje od
četiri mjeseca traje od 3. veljače 2014. do
3. lipnja 2014.
8.           Zahtjev se odnosi na 551
radnika proglašenog viškom[5]
u poduzeću Odyssefs Fokas tijekom referentnog razdoblja od četiri
mjeseca.
Izračun broja otpuštanja i
prestanaka djelatnosti
9.           Sva otpuštanja
izračunata su od dana stvarnog raskida ugovora o radu ili njegova isteka.
Prihvatljivi korisnici
10.         Uz radnike koji su već
navedeni u stavku 8., u prihvatljive korisnike spada i 49 radnika koji su
proglašeni viškom prije referentnog razdoblja od četiri mjeseca iz
stavka 7. U skladu s člankom 6., svi ti radnici proglašeni su
viškom nakon opće objave o planiranim otpuštanjima[6] od
29. studenoga 2012. te je moguće uspostaviti jasnu
uzročno-posljedičnu vezu s događajem koji je izazvao otpuštanja
tijekom referentnog razdoblja.
11.         Ukupni broj prihvatljivih
korisnika stoga iznosi 600.
Poveznica između otpuštanja i
velikih strukturnih promjena u tokovima svjetske trgovine nastalih zbog
globalizacije / svjetske financijske i gospodarske krize razmatrane Uredbom
(EZ) br. 546/2009
12.         Kako bi se uspostavila veza
između otpuštanja i svjetske financijske i gospodarske krize razmatrane
Uredbom (EZ) br. 546/2009, Grčka tvrdi da je grčko gospodarstvo
u posljednjih šest godina (2008. – 2013.) u dubokoj recesiji. Prema
ELSTAT-u, grčkom tijelu nadležnom za statistiku, od 2008. grčki BDP
smanjio se za 25,7 postotnih bodova, javna potrošnja za 21 postotni bod, a
privatna potrošnja za 32,3 postotna boda, dok se nezaposlenost povećala za
20,6 postotnih bodova.
13.         Osim toga, zbog pada BDP-a
proširio se jaz između grčkog BDP-a po glavi stanovnika i BDP-a po
glavi stanovnika u EU-u, čime je poništen napredak prema gospodarskoj
konvergenciji koji je Grčka ostvarila od 1995. do 2007.
14.         Nadalje, kako bi mogla
otplaćivati inozemni dug grčka je vlada 2008. provela nepopularne
mjere kao što su povećanje poreznih prihoda, racionalizacija javnih
rashoda i smanjenje plaća zaposlenika u javnom sektoru. Plaće u
privatnom sektoru također su se smanjile u pokušaju da se poveća
konkurentnost grčkog gospodarstva. Od 2008. godine tisuće je
poduzeća prestalo s radom i zatvorena su, a njihovi su zaposlenici postali
višak te je tisuće samozaposlenih osoba prestalo sa svojom
djelatnošću, što je pridonijelo naglom povećanju nezaposlenosti.
Smanjenje dohotka odmah se odrazilo u padu potrošnje.
15.         U 2009. potrošnju
kućanstava u Grčkoj obilježio je isti negativni trend kao u EU-27. U
2010. i 2011. došlo je do oporavka potrošnje kućanstava na razini EU-27,
nakon čega je uslijedio pad u 2012. Potrošnja kućanstava u Grčkoj
smanjivala se od početka financijske i gospodarske krize, a podaci su iz
godine u godinu bili sve lošiji.
Potrošnja kućanstava
(promjena u % u usporedbi s prethodnom godinom)
   || 2008. || 2009. || 2010. || 2011. || 2012.
 EU-27 || 0,44 || –1,67 || 1,04 || 0,26 || –0,74
 Grčka || 4,67 || –1,91 || –6,39 || –7,91 || –9,07
Izvor: Eurostat
16.         Prema izvješću ELSTAT-a o
dohotcima kućanstava i uvjetima života, 23 % Grka živjelo je ispod
granice siromaštva[7]
u 2012.
17.         Prema nedavno izrađenoj
studiji INE-GSEE-a[8]
objavljenoj u srpnju 2014., tri od četiri radnika ili zaposlenika izjavila
su da im je zbog smanjenja plaće dohodak u 2014. bio manji u odnosu na
prethodnu godinu. Osim toga, 38 % ispitanika smatra da će im se
plaće dodatno smanjiti u sljedećem tromjesečju. Većina
ispitanika je u skladu s time smanjila svoje izdatke, posebno za proizvode koji
nisu neophodni, npr. odjeću i obuću.
18.         Do sada su iz sektora
maloprodaje podnesena još tri zahtjeva za dodjelu sredstava iz EGF-a[9] koji se također
temelje na svjetskoj financijskoj i gospodarskoj krizi.
Događaji koji su doveli do otpuštanja
i prestanaka djelatnosti
19.         Prema grčkim tijelima dva
su događaja bila glavni uzrok otpuštanja: (1) smanjenje raspoloživog
dohotka kućanstava zbog povećanja poreznog opterećenja, manjih
plaća (zaposlenika u privatnom i u javnom sektoru) i porasta nezaposlenosti,
što je dovelo do velikog pada kupovne moći; (2) drastično smanjenje
zajmova poduzećima i pojedincima zbog manjka gotovog novca u grčkim
bankama. Prema Grčkoj središnjoj banci, godišnja stopa pozajmljivanja kućanstvima
i poduzećima (ne uključujući financijska društva) negativna je
od 2010. zbog manjka gotovog novca u grčkim bankama.
20.         80-ih godina je Odyssefs
Fokas, u čijem je vlasništvu već bila treća najveća robna
kuća u Grčkoj ukupne površine 7500 m2, energično
ušao na tržište veleprodaje tako što je postao zastupnik poznatih stranih
poduzeća za izradu odjeće na domaćem tržištu, a koncept više
trgovina unutar jedne u Grčkoj se prvi put pojavio u Fokasovim robnim
kućama. Grupacija Fokas u narednom je desetljeću zabilježila
eksponencijalni rast. Poduzeće je povećalo broj ugovora o
isključivom zastupanju sklopljenih s međunarodnim poduzećima za
izradu odjeće te je na temelju dogovorenih franšiza otvorilo trgovine za
prodaju proizvoda raznih međunarodnih marki[10] u Ateni i Solunu. Rast
poduzeća Fokas nastavio se od 1999. do 2008. Dvije robne kuće
površina od 3500 m2 i 8500 m2 otvorene su u
najvažnijim trgovačkim zonama u Ateni uz razne izložbene prostore,
trgovine na temelju franšize i prodajna mjesta na osnovi sporazuma s raznim
međunarodnim markama[11].
Uspješno je razdoblje naglo završilo izbijanjem gospodarske i financijske krize
2008.
21.         Zbog smanjenja kupovne
moći grčkih kućanstava uslijed pada grčkog gospodarstva od
početka gospodarske i financijske krize, naglo je pala potražnja za svim
proizvodima osim onih najosnovnijih, a u skladu s time smanjivao se i promet
Odyssefs Fokasa.
Promet Odyssefs Fokasa
(2008. – 2012.)
u milijunima EUR
 2008. || 2009. || 2010. || 2011. || 2012.
 100 || 87 || 69 || 49 || 30
Izvor: Bilance
Odyssefs Fokasa objavljene u službenom listu od 2008. do 2012.
22.         Dodatna je posljedica recesije
grčkog gospodarstva bio manjak likvidnosti. Kako bi riješio problem,
Odyssefs Fokas tražio je pomoć od banaka, ali bez uspjeha.
23.         Zbog smanjenja prometa
uzrokovanog padom potrošnje i pooštrenih uvjeta za odobravanje kredita Odyssefs
Fokas nije mogao pronaći rješenje za novonastalu situaciju. Poduzeće
je proglasilo stečaj u studenome 2013., 12 mjeseci nakon podnošenja
zahtjeva u kojem je zatražilo zaštitu od potraživanja vjerovnika i nakon više
provedenih deložacija, zbog čega je došlo do otpuštanja navedenih u ovom
zahtjevu.
Predviđene posljedice otpuštanja na
lokalno, regionalno ili nacionalno gospodarstvo i zaposlenost
24.         Grčka tijela tvrde da
će otpuštanja u Odyssefs Fokasu dodatno negativno utjecati na
nezaposlenost, koja se već pogoršala zbog gospodarske i financijske krize
i za koju se čini da stoji na klimavim nogama. Od 2008. do 2013. broj se
nezaposlenih osoba učetverostručio (s 361 482 osobe koje su
tražile posao u lipnju 2008. na 1 403 698 u lipnju 2013.)[12]. Grčka je država
članica koja bilježi najviše stope nezaposlenosti u EU-u te pete najviše u
svijetu[13].
Stopa
nezaposlenosti
Izvor:
Eurostat[14]
25.         Većina je otpuštanja
(90 %) u Atiki i Središnjoj Makedoniji, a 10 % u regiji Tesaliji. U
posljednjem tromjesečju 2013. stopa nezaposlenosti u Atiki i Središnjoj
Makedoniji bila je iznad nacionalnog prosjeka (27,5 %). U Atiki je
iznosila 28,2 %, a u Središnjoj Makedoniji 30,3 %[15]. Situacija u pogledu
nezaposlenosti u Tesaliji nešto je bolja od nacionalnog prosjeka, ali stopa
nezaposlenosti bez obzira na to iznosi 26 %.
26.         Osim toga, broj slobodnih
radnih mjesta u sve tri regije manji je od velikog broja osoba koje traže
posao. Zbog toga je više od 70 % nezaposlenih osoba nezaposleno duže od 12
mjeseci. Položaj mladih koji traže posao posebno je težak u Središnjoj
Makedoniji jer ondje stopa nezaposlenosti mladih iznosi 60,4 %. Osim toga,
Atika čini 43 % grčkog BDP-a pa se zatvaranje poduzeća iz
te regije odražava na cjelokupno grčko gospodarstvo.
Ciljani korisnici i predložena djelovanja
Ciljani korisnici
27.         Predviđa se da će u
mjerama sudjelovati 600 ciljanih radnika. Raščlamba tih radnika po spolu,
državljanstvu i dobnoj skupini je sljedeća:
 Kategorija || Broj ciljanih korisnika
 Spol: || Muškarci: || 65 || (10,83 %)
   || Žene: || 535 || (89,17 %)
 Državljanstvo: || Državljani zemalja EU-a: || 592 || (98,67 %)
   || Državljani zemalja izvan EU-a: || 8 || (1,33 %)
 Dobna skupina: || 15 – 24 godine: || 6 || (1,00 %)
   || 25 – 29 godina: || 45 || (7,50 %)
   || 30 – 54 godine: || 509 || (84,83 %)
   || 55 – 64 godine: || 39 || (6,50 %)
   || više od 64 godine: || 1 || (0,17 %)
28.         Uz to, grčka tijela
osigurat će usluge prilagođene potrebama koje će se
sufinancirati iz EGF-a za najviše 500 mladih koji nisu zaposleni, ne školuju se
i ne osposobljavaju (NEET-ovi) i koji su na dan podnošenja zahtjeva mlađi
od 30 godina jer je do svih otpuštanja navedenih u stavku 8. došlo u
regijama razine NUTS 2 Κεντρική
Μακεδονία (Središnjoj Makedoniji)
(EL12), Θεσσαλία (Tesaliji) (EL14) i
Aττική (Atiki) (EL30), koje su prihvatljive u okviru
Inicijative za zapošljavanje mladih.
29.         Ukupan predviđeni broj
ciljanih korisnika za koje se očekuje da će sudjelovati u mjerama,
uključujući NEET-ove, stoga iznosi 1100.
Prihvatljivost predloženih djelovanja
30.         Usluge prilagođene
potrebama koje će se pružiti radnicima proglašenima viškom i NEET-ovima
sastoje se od djelovanja u nastavku:
–
Profesionalna orijentacija: Ovom su popratnom mjerom, koja će biti na raspolaganju svim
sudionicima, obuhvaćene sljedeće faze:
1. Informacije upućene NEET-ovima. Za razliku od 600 ciljanih radnika koji su već utvrđeni
(bivši radnici Odyssefs Fokasa), skupina ciljanih NEET-ova nije još
određena. Pored ostalih kriterija grčka će tijela pri odabiru
ciljanih NEET-ova uzeti u obzir kriterije koji su usklađeni s kriterijima
obuhvaćenima planom provedbe grčkog programa Jamstva za mlade (tj.
mlade osobe kojima prijeti isključenost, razinu prihoda kućanstva,
razinu obrazovanja, trajanje nezaposlenosti itd.), kao i iskaze interesa. U tu
svrhu planiraju pokrenuti informativne kampanje koje će biti posebno
usmjerene na NEET-ove.
2. Prijam i registracija. Prva mjera koja je osigurana svim korisnicima (radnicima i
NEET-ovima) uključuje informacije o dostupnim uslugama i programima
osposobljavanja te o vještinama i zahtjevima u pogledu osposobljavanja.
3. Ocjena vještina i dokument koji
sadržava osobne podatke i podatke o kvalifikacijama.
Ovime se radnicima i NEET-ovima želi pomoći da identificiraju vlastite
vještine i mogućnosti s obzirom na interese te da odrede realističan
plan razvoja karijere. Ocjena vještina uključuje intenzivno i
prilagođeno savjetovanje, strukturirano kao postupak u više faza u kojem
radnik i savjetnik obrađuju pojedina pitanja (npr. mogućnosti,
interesi, analiza motivacija i očekivanja, prepreke itd.). Nakon tih
ocjena sastavlja se dokument s osobnim podacima i podacima o kvalifikacijama u
kojem je prikazan sažetak vještina sudionika, njegov pojedinačni projekt i
plan djelovanja.
4. Pomoć pri traženju zaposlenja i
usmjeravanje karijere. U ovo je uključeno
sljedeće: (1) osposobljavanje u horizontalnim područjima kao što su
razvoj socijalnih vještina, prilagodba novim situacijama, donošenje odluka; (2)
pomoć pri traženju zaposlenja, uključujući informacije o
slobodnim radnim mjestima, aktivno traženje prilika za zaposlenje u lokalnom i
regionalnom području, tehnike traženja zaposlenja i osposobljavanje za
izradu životopisa i molbi te pripremanje za razgovor za posao; (3)
profesionalno usmjeravanje: savjetnici će otpuštenim radnicima pružiti
profesionalno savjetovanje i uputiti ih na određena slobodna radna mjesta.
5. Savjeti za zapošljavanje. Savjetnici će biti pri ruci radnicima i NEET-ovima i za vrijeme
provedbe programa osposobljavanja i pojedinačnih planova za ponovno
uključivanje u rad. Sudionicima koji su zainteresirani za pokretanje posla
pružit će se opća potpora i savjetovanje o poduzetništvu u okviru
mjere profesionalne orijentacije.
6. Praćenje.
Osigurat će se praćenje sudionika tijekom šest mjeseci nakon
prestanka provedbe mjera.
–
Osposobljavanje, prekvalifikacija i strukovno
osposobljavanje. Ova mjera sastoji se od organiziranja
tečajeva strukovnog osposobljavanja za radnike i NEET-ove koji će
biti usklađeni s njihovim potrebama utvrđenima tijekom profesionalne
orijentacije te u okviru područja i sektora s dobrim mogućnostima
razvoja koji odgovaraju prepoznatim potrebama na tržištu rada. Tečajeve
osposobljavanja moglo bi se nadopuniti i stažiranjem.
–
Doprinos za pokretanje poslovanja. Radnici ili NEET-ovi koji pokrenu vlastiti posao dobit će
doprinos od najviše 15 000 EUR za pokrivanje troškova pokretanja
posla. U Grčkoj je pristup financiranju jedna od najvećih
poteškoća s kojima se poduzetnici susreću prilikom pokretanja posla.
Zbog nedostatka gotovog novca banke odbijaju većinu kreditnih zahtjeva.
Cilj je ove mjere promicati poduzetništvo navedenom financijskom potporom.
–
Naknada za traženje posla i osposobljavanje. Za pokrivanje troškova nastalih za vrijeme sudjelovanja u mjeri
profesionalne orijentacije, korisnici će dobiti 50 EUR po danu
sudjelovanja. Za vrijeme osposobljavanja naknada će iznositi 6 EUR po
satu.
–
Naknada za mobilnost.
Radnici ili NEET-ovi koji prihvate posao zbog kojeg moraju promijeniti
boravište dobit će jednokratni iznos od 2000 EUR za pokrivanje nužnih
troškova.
31.         U tekstu opisana predložena
djelovanja predstavljaju aktivne mjere na tržištu rada u okviru prihvatljivih
djelovanja utvrđenih člankom 7. Uredbe o EGF-u. Tim se
djelovanjima ne zamjenjuju pasivne mjere socijalne zaštite.
32.         Grčka tijela dostavila su
zatražene podatke o djelovanjima koja predmetno poduzeće ima obvezu
provoditi na temelju nacionalnog zakonodavstva ili kolektivnih ugovora.
Potvrdila su da se financijskim doprinosom iz EGF-a neće zamijeniti te
mjere.
Predviđeni proračun
33.         Predviđeni ukupni
troškovi iznose 10 740 000 EUR, što obuhvaća troškove
usluga prilagođenih potrebama u iznosu od 10 530 000 EUR i
troškove aktivnosti pripreme, upravljanja, informiranja i promidžbe te kontrole
i izvješćivanja u iznosu od 210 000 EUR.
34.         Ukupan financijski doprinos
koji je zatražen iz EGF-a iznosi 6 444 000 EUR (60 % ukupnih
troškova).
 Djelovanja || Predviđeni broj sudionika || Predviđeni trošak po sudioniku (EUR) (*) || Predviđeni ukupni troškovi (EUR) (**)
 Usluge prilagođene potrebama (djelovanja na temelju članka 7. stavka 1. točaka (a) i (c) Uredbe o EGF-u)
 Profesionalna orijentacija || 1100 || 1250 || 1 375 000
 Osposobljavanje, prekvalifikacija i strukovno osposobljavanje || 1100 || 2691 || 2 960 000
 Doprinos za pokretanje poduzeća || 200 || 15 000 || 3 000 000
 Podzbroj (a): || – || 7 335 000
 (69,66 %)
 Naknade i poticaji (djelovanja na temelju članka 7. stavka 1. točke (b) Uredbe o EGF-u)
 Naknada za traženje posla || 1100 || 1250 || 1 375 000
 Naknada za osposobljavanje || 900 || 1800 || 1 620 000
 Naknada za mobilnost || 100 || 2000 || 200 000
 Podzbroj (b): || – || 3 195 000
 (30,34 %)
 Djelovanja na temelju članka 7. stavka 4. Uredbe o EGF-u
 1. Aktivnosti pripreme || – || 40 000
 2. Upravljanje || – || 40 000
 3. Informiranje i promidžba || – || 100 000
 4. Kontrola i izvješćivanje || – || 30 000
 Podzbroj (c): || – || 210 000
 (1,96 %)
 Ukupni troškovi (a + b + c) || – || 10 740 000
 Doprinos iz EGF-a (60 % ukupnih troškova) || – || 6 444 000
(*) Da bi se izbjegle decimale, zaokruženi
su predviđeni troškovi po radniku. Međutim, zaokruživanjem se ne
utječe na ukupni trošak pojedine mjere koji je isti kao u zahtjevu koji je
podnijela Grčka.
(**) Ukupni se iznosi ne podudaraju zbog
zaokruživanja.
35.         Troškovi djelovanja
utvrđenih u prethodnoj tablici kao djelovanja na temelju
članka 7. stavka 1. točke (b) Uredbe o EGF-u nisu
veći od 35 % ukupnih troškova za usklađeni paket usluga
prilagođenih potrebama. Grčka tijela potvrdila su da ta djelovanja
ovise o aktivnom sudjelovanju ciljanih korisnika u traženju posla ili
aktivnostima osposobljavanja.
36.         Grčka tijela potvrdila su
da troškovi ulaganja za samozapošljavanje, pokretanje poslovanja i preuzimanje
poslovanja od strane zaposlenika neće biti veći od
15 000 EUR po korisniku.
Razdoblje prihvatljivosti troškova
37.         Grčka tijela
započela su s pružanjem usluga prilagođenih potrebama ciljanim korisnicima
20. listopada 2014. Troškovi za djelovanja iz točke 30.
stoga su prihvatljivi za financijski doprinos iz EGF-a od
20. listopada 2014. do 20. listopada 2016.
38.         Grčka tijela počela
su stvarati administrativne troškove za provedbu EGF-a 1. rujna 2014.
Troškovi za aktivnosti pripreme, upravljanja, informiranja i promidžbe te
kontrole i izvješćivanja stoga su prihvatljivi za financijski doprinos iz
EGF-a od 1. rujna 2014. do 20. travnja 2017.
Nadopunjavanje s djelovanjima koja se
financiraju nacionalnim sredstvima ili sredstvima Unije
39.         Izvor nacionalnog
pretfinanciranja ili sufinanciranja je Program za javna ulaganja Ministarstva
razvoja.
40.         Grčka tijela potvrdila su
da se za prethodno u tekstu opisane mjere za koje se prima financijski doprinos
iz EGF-a neće dodijeliti financijski doprinos i iz drugih financijskih
instrumenata Unije.
Postupci za savjetovanje s ciljanim
korisnicima ili njihovim predstavnicima, socijalnim partnerima te s lokalnim i
regionalnim tijelima
41.         Grčka su tijela navela da
je usklađeni paket usluga prilagođenih potrebama sastavljen u
dogovoru s predstavnicima ciljanih korisnika (bivši zaposlenici Fokasa i
odvjetnici zaposlenika) i Grčkim savezom zaposlenika u privatnom sektoru.
Prvi kontakt ostvaren je na sastanku u veljači 2014. kako bi se provjerila
prihvatljivost argumenata koji govore u prilog bivšim radnicima Fokasa. Nakon
više kontakata između EYSEKT-a[16]
i predstavnika radnika, o predloženom se zahtjevu i sadržaju integriranog
paketa mjera raspravljalo 8. srpnja 2014.
Sustavi upravljanja i kontrole
42.         Zahtjev sadržava opis sustava
upravljanja i kontrole u kojem su navedene nadležnosti uključenih tijela.
Grčka je obavijestila Komisiju da će financijskim doprinosom
upravljati i da će ga nadzirati ista tijela koja upravljaju financiranjem
iz Europskog socijalnog fonda (ESF) u Grčkoj i provode nadzor nad njim.
Tijelo za koordinaciju i praćenje djelovanja u okviru ESF-a (EYSEKT)
djelovat će kao upravljačko tijelo, EDEL (Odbor za fiskalnu reviziju)
kao nadzorno tijelo, a posebno tijelo za plaćanja kao tijelo za
ovjeravanje.
Obveze koje je preuzela predmetna država
članica
43.         Grčka tijela dostavila su
sva potrebna jamstva u vezi sa sljedećim:
–
načela jednakog postupanja i nediskriminacije
poštovat će se u pogledu pristupa predloženim djelovanjima i njihove
provedbe,
–
ispunjeni su zahtjevi propisani u nacionalnom
zakonodavstvu i zakonodavstvu EU-a o kolektivnim otpuštanjima,
–
za predložena djelovanja neće se primiti
financijska potpora iz drugih fondova ili financijskih instrumenata Unije te
će se spriječiti dvostruko financiranje,
–
predloženim djelovanjima nadopunjavat će se
djelovanja koja se financiraju iz strukturnih fondova,
–
financijski doprinos iz EGF-a bit će u skladu
s postupovnim i materijalnim pravilima Unije o državnim potporama.
PRORAČUNSKE IMPLIKACIJE
Proračunski prijedlog
44.         Vrijednost EGF-a neće
biti veća od najvećeg godišnjeg iznosa od 150 milijuna EUR
(cijene iz 2011.), kako je utvrđeno člankom 12. Uredbe
Vijeća (EU, Euratom) br. 1311/2013 od 2. prosinca 2013. kojom
se uspostavlja višegodišnji financijski okvir za razdoblje
2014. – 2020.[17]
45.         Nakon što je proučila
zahtjev u odnosu na uvjete utvrđene člankom 13. stavkom 1.
Uredbe o EGF-u te uzela u obzir broj ciljanih korisnika, predložena djelovanja
i predviđene troškove, Komisija predlaže da se radi osiguravanja
financijskog doprinosa za zahtjev iz EGF-a odobri iznos od
6 444 000 EUR, što predstavlja 60 % ukupnih troškova
predloženih djelovanja.
46.         Predloženu odluku o aktivaciji
EGF-a zajednički donose Europski parlament i Vijeće, kako je
utvrđeno točkom 13. Međuinstitucionalnog sporazuma od
2. prosinca 2013. između Europskog parlamenta, Vijeća i
Komisije o proračunskoj disciplini, o suradnji u vezi s proračunskim
pitanjima i o dobrom financijskom upravljanju[18].
Povezani akti
47.         Komisija će istodobno s
podnošenjem navedenog prijedloga odluke o aktivaciji EGF-a Europskom parlamentu
i Vijeću podnijeti prijedlog za prijenos iznosa od
6 444 000 EUR u odgovarajuću proračunsku liniju.
48.         Komisija će istodobno s
donošenjem navedenog prijedloga odluke o aktivaciji EGF-a provedbenim aktom
donijeti odluku o financijskom doprinosu koja će stupiti na snagu na dan
na koji Europski parlament i Vijeće donesu predloženu odluku o aktivaciji
EGF-a.
Prijedlog
ODLUKE EUROPSKOG PARLAMENTA I VIJEĆA
o aktivaciji Europskog fonda za prilagodbu
globalizaciji, u skladu s točkom 13. Međuinstitucionalnog
sporazuma od 2. prosinca 2013. između Europskog parlamenta,
Vijeća i Komisije o proračunskoj disciplini, o suradnji u vezi s
proračunskim pitanjima i o dobrom financijskom upravljanju
(zahtjev EGF/2014/013 EL/Odyssefs Fokas)
EUROPSKI PARLAMENT I VIJEĆE
EUROPSKE UNIJE,
uzimajući u obzir Ugovor o funkcioniranju
Europske unije,
uzimajući u obzir Uredbu (EU)
br. 1309/2013 Europskog parlamenta i Vijeća od
17. prosinca 2013. o Europskom fondu za prilagodbu globalizaciji
(2014. – 2020.) i stavljanju izvan snage Uredbe (EZ)
br. 1927/2006[19],
a posebno njezin članak 15. stavak 4.,
uzimajući u obzir
Međuinstitucionalni sporazum od 2. prosinca 2013. između
Europskog parlamenta, Vijeća i Komisije o proračunskoj disciplini, o
suradnji u vezi s proračunskim pitanjima i o dobrom financijskom
upravljanju[20],
a posebno njegovu točku 13.,
uzimajući u obzir prijedlog Europske
komisije,
budući da:
(1)       Europski fond za prilagodbu
globalizaciji (EGF) osnovan je kako bi se pružila potpora radnicima koji su
proglašeni viškom i samozaposlenim osobama koje su prestale sa svojom
djelatnošću zbog velikih strukturnih promjena u tokovima svjetske trgovine
uzrokovanih globalizacijom, kao posljedica nastavka svjetske financijske i
gospodarske krize razmatrane Uredbom (EZ) br. 546/2009[21] ili kao posljedica
nove svjetske financijske i gospodarske krize te kako bi im se pomoglo da se
ponovno uključe u tržište rada.
(2)       Vrijednost EGF-a neće biti
veća od najvećeg godišnjeg iznosa od 150 milijuna EUR
(cijene iz 2011.), kako je utvrđeno člankom 12. Uredbe
Vijeća (EU, Euratom) br. 1311/2013.
(3)       Grčka je
29. srpnja 2014. podnijela zahtjev za aktivaciju EGF-a u vezi s
otpuštanjima[22]
u poduzeću Odyssefs Fokas S.A. u Grčkoj te ga je dopunila dodatnim
podacima kako je predviđeno člankom 8. stavkom 3. Uredbe
(EU) br. 1309/2013. Taj je zahtjev u skladu sa zahtjevima za
utvrđivanje financijskog doprinosa iz EGF-a utvrđenima
člankom 13. Uredbe (EU) br. 1309/2013.
(4)       U skladu s
člankom 6. stavkom 2. Uredbe (EU) br. 1309/2013, Grčka
je odlučila i mladim osobama koje nisu zaposlene, ne školuju se i ne
osposobljavaju (NEET-ovi) osigurati usluge prilagođene potrebama koje se
sufinanciraju iz EGF-a.
(5)       EGF bi stoga trebalo
aktivirati kako bi se osigurao financijski doprinos u iznosu od
6 444 000 EUR za zahtjev koji je podnijela Grčka,
DONIJELI SU OVU ODLUKU:
Članak 1.
U okviru općeg proračuna Europske
unije za financijsku godinu 2014. osigurava se 6 444 000 EUR iz
EGF-a u odobrenim sredstvima za preuzimanje obveza i odobrenim sredstvima za
plaćanje.
Članak 2.
Ova se odluka
objavljuje u Službenom listu Europske unije.
Sastavljeno u Bruxellesu
Za Europski parlament                                  Za
Vijeće
Predsjednik                                                    Predsjednik
[1]               SL L 347, 20.12.2013., str. 855.
[2]               Uredba (EZ) br. 1893/2006 Europskog parlamenta i
Vijeća od 20. prosinca 2006. o utvrđivanju statističke
klasifikacije ekonomskih djelatnosti NACE Revision 2 te izmjeni Uredbe
Vijeća (EEZ) br. 3037/90 kao i određenih uredbi EZ-a o posebnim
statističkim područjima (SL L 393, 30.12.2006., str. 1.).
[3]               U skladu s člankom 7. četvrtim stavkom
Uredbe (EU) br. 1309/2013.
[4]               Uredba Komisije (EU) br. 1046/2012 od
8. studenoga 2012. o provedbi Uredbe (EZ) br. 1059/2003 Europskog
parlamenta i Vijeća o uspostavi zajedničkog razvrstavanja prostornih
jedinica za statistiku (NUTS), u pogledu prosljeđivanja vremenskih okvira
za novu regionalnu raspodjelu (SL L 310, 9.11.2012., str. 34.).
[5]               U smislu članka 3. točke (a) Uredbe
o EGF-u.
[6]               Poduzeće FOKAS podnijelo je
29. studenoga 2012. zahtjev na temelju članka 99.
Stečajnog zakona u kojem traži zaštitu od potraživanja vjerovnika.
[7]               U Grčkoj granica siromaštva iznosi 5708 EUR
godišnje po osobi (za pojedince), odnosno 11 986 EUR za
kućanstva koja se sastoje od dvije odrasle osobe i dvoje djece mlađe
od 14 godina.
[8]               http://www.inegsee.gr/wp-content/uploads/2014/07/Symperasmata.pdf
[9]               EGF/2010/016 ES Maloprodaja u Aragoniji. COM(2010) 615
                EGF/2011/004 EL ALDI
Hellas. COM(2011) 580
                EGF/2014/009 EL Sprider
Stores (trenutačno se ocjenjuje)
[10]             The Original Levi’s stores (1994.), Active (1996.) i
Gruppo T (također 1996.).
[11]             Espirit, Mango, Façonable i Gerry Weber
[12]             www.statistics.gr
[13]             Izvor:
ILO.
http://www.ilo.org/global/research/global-reports/global-employment-trends/2014/WCMS_233936/lang--en/index.htm
[14]             Kôd tsdec450
[15]             Izvor: ELSTAT. Anketa o radnoj snazi za četvrto
tromjesečje 2013.
[16]             Tijelo nadležno za koordinaciju i praćenje djelovanja
u okviru ESF-a (EYSEKT) upravljačko je tijelo EGF-a u Grčkoj.
[17]             SL L 347, 20.12.2013., str. 884.
[18]             SL C 373, 20.12.2013., str. 1.
[19]             SL L 347, 20.12.2013., str. 855.
[20]             SL C 373, 20.12.2013., str. 1.
[21]             SL L 167, 29.6.2009., str. 26.
[22]             U smislu članka 3. točke (a) Uredbe o
EGF-u.


				|

		52014PC0227

			Prijedlog ODLUKE VIJEĆA o određivanju sastava Gospodarskog i socijalnog odbora /* COM/2014/0227 final - 2014/0129 (NLE) */

			   	OBRAZLOŽENJE
1.           KONTEKST PRIJEDLOGA
Člankom 301. Ugovora o funkcioniranju
Europske Unije (UFEU) utvrđuje se da broj članova Gospodarskog i
socijalnog odbora, u skladu s njegovim poslovnikom zvan „Europski gospodarski i
socijalni odbor” (dalje u tekstu, „Odbor”), ne smije prijeći 350.
Dok Ugovor iz Lisabona nije stupio na snagu,
sastav Odbora bio je utvrđen Ugovorima. Od tada se člankom 301.
drugim stavkom utvrđuje da će Vijeće na prijedlog Komisije
jednoglasno donijeti odluku kojom se određuje sastav Odbora.
Člankom 7. Protokola 36. o prijelaznim
odredbama održan je isti sastav Odbora kao što je prethodno određeno
člankom 258. Ugovora o EZ-u „do stupanja na snagu odluke iz članka
301. UFEU-a”.
Od 1. srpnja 2013. sastav Odbora
prilagođen je člankom 23. stavkom 1. Akta o uvjetima pristupanja
Republike Hrvatske.  Člankom 23. stavkom 2. tog Akta utvrđuje se da
će se broj članova Odora „privremeno povećati na 353 za
razdoblje od datuma pristupanja do kraja mandata tijekom kojeg će Hrvatska
pristupiti Uniji ili do stupanja na snagu odluke iz drugog stavka članka
301. UFEU-a, ovisno o tome što nastupi ranije.”
Tekući mandat Odbora istječe 20.
rujna 2015. Stoga je potrebno da Vijeće donese odluku o sastavu Odbora na
vrijeme prije no što pokrene postupak za obnovu mandata Odbora za razdoblje
2015. – 2020.
Treba podsjetiti da se člankom 300.
stavkom 5. UFEU-a utvrđuje da se pravila kojima se uređuje priroda
sastava savjetodavnih tijela (Gospodarski i socijalni odbor i Odbor regija)
„redovito preispituju kako bi se uzele u obzir gospodarske, društvene i
demografske promjene u Uniji.  Vijeće, na prijedlog Komisije, u tu svrhu
donosi odluke.”
2.           REZULTATI SAVJETOVANJA SA
ZAINTERESIRANIM STRANAMA
Nisu se dogodile nikakve gospodarske,
društvene ili demografske promjene unutar Unije od Međuvladine
konferencije na kojoj je usvojen tekst Lisabonskog ugovora koje bi opravdale
značajnu promjenu u prirodi sastava Odbora. Stoga se ovaj prijedlog
ograničava na određivanje broja članova Odbora za svaku državu
članicu. Nadalje, Komisija donosi ovaj prijedlog u isto vrijeme kada i
prijedlog u vezi sa sastavom Odbora regija, koji je prihvatio preporuku o svom
sastavu, što je Komisija propisno uzela u obzir. Zbog gore navedenih razloga,
Komisija je odlučila da neće provoditi opširna savjetovanja po tom
pitanju.
3.           PRAVNI ELEMENTI PRIJEDLOGA
3.1.        Pravna osnova
Prijedlog se temelji na članku 301.
drugom stavku UFEU-a, kojim se propisuje jednoglasna odluka Vijeća o
utvrđivanju sastava Odbora.
3.2.        Obrazloženje prijedloga
Trenutačni sastav Odbora, uslijed
pristupanja Republike Hrvatske, ne može biti u cijelosti održan dulje od
trajanja mandata trenutačnih članova jer bi se tako nadmašio
maksimalan broj mjesta određen ugovorom.
Ugovori ne sadržavaju odredbe o načinu
sastavljanja Gospodarskog i socijalnog odbora ili Odbora regija u okviru
maksimalnog broja članova od 350. To je u suprotnosti s kriterijima o
sastavu Europskog parlamenta koji su određeni člankom 14. stavkom 2.
Ugovora o Europskoj uniji. Parlament se sastoji od izravno izabranih
predstavnika građana Unije; Odbor se, međutim, sastoji od
organizacija poslodavaca, zaposlenika i drugih predstavnika civilnog društva
(članak 300. stavak 2. UFEU-a). Stoga bi se prvenstveno trebalo voditi
računa o tome da poslodavci, zaposlenici i civilno društvo dobiju svoj
glas u Odboru, a ne nužno o tome da se uspostavi izravna veza s brojem
stanovnika pojedine države članice.
Komisija smatra da bi se trenutačna
ravnoteža u sastavu Odbora trebala održati što je više moguće, s obzirom
na to da je nastala kao posljedica niza međuvladinih konferencija.
Stoga se predlaže utvrđivanje što je
moguće manje izmjena, smanjivanje trenutačnog broja mjesta po državi
članici za maksimalno jedno, poštujući minimum od pet mjesta po
državi članici (trenutačni broj mjesta za Maltu) da bi se
članovima svake države članice omogućilo sudjelovanje u
čitavom nizu aktivnosti Odbora, te primjena tih smanjenja najprije na
države članice s najmanjim brojem stanovnika (Luksemburg, Cipar,
Estonija).
Komisija donosi ovaj prijedlog istovremeno s
prijedlogom o sastavu Odbora regija. Potrebno je održati usklađenost u
raspodjeli mjesta među državama članicama u oba odbora.
Komisija smatra neprikladnim uspostavljanje
metodologije kojom bi se propisala preraspodjela mjesta u slučaju da nova
država članica pristupi Uniji, s obzirom na to da je Ugovorom propisana
redovita revizija, a nisu utvrđeni kriteriji na kojima bi se temeljila
trajna metodologija.
3.3.        Stupanje na snagu
Predlaže se da Vijeće odgodi stupanje na
snagu ove Odluke do dana nakon isteka tekućeg mandata Odbora. Ako se
stupanje na snagu ne odgodi, iz članka 23. stavka 2. Akta o
uvjetima pristupanja Republike Hrvatske proizlazilo bi da je privremeno
povećanje na 353 člana nezakonito počevši od dana stupanja na
snagu predložene odluke.
2014/0129 (NLE)
Prijedlog
ODLUKE VIJEĆA
o određivanju sastava Gospodarskog i
socijalnog odbora
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 301.,
uzimajući u obzir prijedlog Europske
komisije,
budući da:
(1)       Člankom 300. stavkom 2.
Ugovora o funkcioniranju Europske unije utvrđuje se da će se
Gospodarski i socijalni odbor sastojati od predstavnika organizacija
poslodavaca, zaposlenika i drugih predstavnika civilnog društva.
(2)       Člankom 301. Ugovora o
funkcioniranju Europske unije utvrđuje se da će Vijeće odrediti
sastav Gospodarskog i socijalnog odbora. Broj članova ne smije biti
veći od 350.
(3)       Trenutačna ravnoteža u
sastavu Gospodarskog i socijalnog odbora trebala bi se održati što je više
moguće, s obzirom na to da je nastala kao posljedica niza
međuvladinih konferencija.
(4)       Kako bi se omogućilo da
Gospodarski i socijalni odbor bude sastavljen do kraja mandata aktualnih
članova sukladno članku 23. Akta o uvjetima pristupanja Republike
Hrvatske, stupanje na snagu ove Odluke trebalo bi se odgoditi do tog datuma,
DONIJELA JE OVU ODLUKU:
Članak 1.
Broj članova Gospodarskog i socijalnog
odbora jest kako slijedi:
Belgija                                                                         12

Bugarska                                                                     12

Češka                                                                          12

Danska                                                                        9

Njemačka                                                                    24

Estonija                                                                       6

Irska                                                                            9

Grčka                                                                          12

Španjolska                                                                   21

Francuska                                                                    24

Hrvatska                                                                      9

Italija                                                                           24

Cipar                                                                           5

Latvija                                                                         7

Litva                                                                            9

Luksemburg                                                                5

Mađarska                                                                     12

Malta                                                                           5

Nizozemska                                                                 12

Austrija                                                                       12

Poljska                                                                         21

Portugal                                                                       12

Rumunjska                                                                  15
Slovenija                                                                     7

Slovačka                                                                      9

Finska                                                                          9

Švedska                                                                       12

Ujedinjena Kraljevina                                                 24
Članak 2.
Ova Odluka stupa na snagu sljedećeg dana od
isteka mandata aktualnih članova Gospodarskog i socijalnog odbora.
Sastavljeno u Bruxellesu
                                                                       Za
Vijeće
                                                                       Predsjednik


				|

		52014PC0484

			Prijedlog ODLUKE VIJEĆA o potpisivanju, u ime Europske unije i njezinih država članica, Protokola uz Okvirni sporazum o sveobuhvatnom partnerstvu i suradnji između Europske unije i njezinih država članica, s jedne strane, i Socijalističke Republike Vijetnama, s druge strane, kako bi se uzelo u obzir pristupanje Republike Hrvatske Europskoj uniji /* COM/2014/0484 final - 2014/0221 (NLE) */

			   	OBRAZLOŽENJE
Prijedlog u prilogu pravni je instrument za
potpisivanje Protokola uz Okvirni sporazum o sveobuhvatnom partnerstvu i
suradnji između Europske unije i njezinih država članica, s jedne
strane, i Socijalističke Republike Vijetnama, s druge strane, kako bi se
uzelo u obzir pristupanje Republike Hrvatske Europskoj uniji (dalje u tekstu
„Protokol”).
U skladu sa svojim Aktom o pristupanju,
Hrvatska se obvezuje pristupiti međunarodnim sporazumima koje su potpisale
ili sklopile Europska unija i njezine države članice putem protokola uz te
sporazume.
Okvirni sporazum o sveobuhvatnom partnerstvu i
suradnji između Europske unije i njezinih država članica, s jedne
strane, i Socijalističke Republike Vijetnama, s druge strane, dalje
u tekstu „Sporazum”, potpisan je u Bruxellesu 27. lipnja 2012.
Sporazum je trenutačno u postupku ratifikacije i još nije stupio na snagu.

Odlukom Vijeća od
14. rujna 2012.[1]
Komisija je ovlaštena otvoriti pregovore s dotičnim trećim zemljama
kako bi se sklopili odgovarajući protokoli. Pregovori sa
Socijalističkom Republikom Vijetnamom uspješno su zaključeni
parafiranjem Protokola.
Predloženim Protokolom Republika Hrvatska
uključuje se kao ugovorna stranka Sporazuma, a EU se obvezuje osigurati
vjerodostojnu inačicu Sporazuma na hrvatskom jeziku.
Komisija smatra ishod pregovora
zadovoljavajućim i zahtijeva od Vijeća da odobri potpisivanje
Protokola u ime Europske unije i njezinih država članica.
2014/0221 (NLE)
Prijedlog
ODLUKE VIJEĆA
o potpisivanju, u ime Europske unije i
njezinih država članica, Protokola uz Okvirni sporazum o sveobuhvatnom
partnerstvu i suradnji između Europske unije i njezinih država
članica, s jedne strane, i Socijalističke Republike Vijetnama, s
druge strane, kako bi se uzelo u obzir pristupanje Republike Hrvatske Europskoj
uniji
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegove članke 207. i 209., u vezi s
člankom 218. stavkom 5.,
uzimajući u obzir Akt o pristupanju
Republike Hrvatske, a posebno njegov članak 6. stavak 2.,
uzimajući u obzir prijedlog Europske
komisije,
budući da:
(1)       Sukladno uvjetima iz
članka 6. stavka 2. Akta o pristupanju Republike Hrvatske, o
pristupanju Republike Hrvatske Okvirnom sporazumu o sveobuhvatnom partnerstvu i
suradnji između Europske unije i njezinih država članica, s jedne
strane, i Socijalističke Republike Vijetnama, s druge strane, („Sporazum”)
odlučit će se putem protokola uz Sporazum. U skladu s
člankom 6. stavkom 2. Akta o pristupanju, u slučaju takvog
pristupanja primjenjuje se pojednostavnjeni postupak u kojemu Vijeće,
jednoglasnom odlukom u ime država članica, sklapa protokol s trećim
dotičnim zemljama.
(2)       Dana
14. rujna 2012. Vijeće je ovlastilo Komisiju da otvori pregovore
s dotičnim trećim zemljama[2].
Pregovori sa Socijalističkom Republikom Vijetnamom uspješno su
zaključeni parafiranjem Protokola.
(3)       Sporazum bi trebalo potpisati,
podložno njegovu kasnijem sklapanju,
DONIJELA JE OVU ODLUKU:
Članak 1.
Odobrava se potpisivanje, u ime Europske unije
i njezinih država članica, Protokola uz Okvirni sporazum o sveobuhvatnom
partnerstvu i suradnji između Europske unije i njezinih država
članica, s jedne strane, i Socijalističke Republike Vijetnama, s
druge strane, kako bi se uzelo u obzir pristupanje Republike Hrvatske
Europskoj uniji, podložno sklapanju navedenog Protokola.
Tekst Protokola bit će objavljen zajedno
s odlukom o njegovu sklapanju.
Članak 2.
Predsjednik Vijeća ovlašćuje se za
određivanje osobe ovlaštene (osoba ovlaštenih) za potpisivanje Protokola u
ime Unije i njezinih država članica.
Članak 3.
Ova odluka stupa na snagu na dan donošenja.
Sastavljeno u Bruxellesu
                                                                       Za
Vijeće
                                                                       Predsjednik
[1]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija radi pristupanja Republike Hrvatske
Europskoj uniji (dok. Vijeća 13351/12 LIMITED).
[2]               Odluka Vijeća o odobrenju otvaranja pregovora za
prilagodbu sporazuma potpisanih ili sklopljenih između Europske unije, ili
Europske unije i njezinih država članica, s jednom ili više trećih
zemalja ili međunarodnih organizacija radi pristupanja Republike Hrvatske
Europskoj uniji (dok. Vijeća 13351/12 LIMITED).
PRILOG
Prijedlogu
ODLUKE VIJEĆA
o potpisivanju, u ime Europske unije i njezinih država članica, Protokola
uz Okvirni sporazum o sveobuhvatnom partnerstvu i suradnji između Europske
unije i njezinih država članica, s jedne strane, i Socijalističke
Republike Vijetnama, s druge strane, kako bi se uzelo u obzir pristupanje
Republike Hrvatske Europskoj uniji

PROTOKOL
UZ OKVIRNI SPORAZUM
O SVEOBUHVATNOM PARTNERSTVU I SURADNJI
između Europske unije i njezinih država članica, s jedne strane, i
Socijalističke Republike Vijetnama, s druge strane, kako bi se uzelo u
obzir pristupanje Republike Hrvatske Europskoj uniji

KRALJEVINA BELGIJA,
REPUBLIKA BUGARSKA,
ČEŠKA REPUBLIKA,
KRALJEVINA DANSKA,
SAVEZNA REPUBLIKA NJEMAČKA,
REPUBLIKA ESTONIJA,
IRSKA,
HELENSKA REPUBLIKA,
KRALJEVINA ŠPANJOLSKA,
FRANCUSKA REPUBLIKA,
REPUBLIKA HRVATSKA,
TALIJANSKA REPUBLIKA,
REPUBLIKA CIPAR,
REPUBLIKA LATVIJA,
REPUBLIKA LITVA,
VELIKO VOJVODSTVO LUKSEMBURG,
MAĐARSKA,
REPUBLIKA MALTA,
KRALJEVINA NIZOZEMSKA,
REPUBLIKA AUSTRIJA,
REPUBLIKA POLJSKA,
PORTUGALSKA REPUBLIKA,
RUMUNJSKA,
REPUBLIKA SLOVENIJA,
SLOVAČKA REPUBLIKA,
REPUBLIKA FINSKA,
KRALJEVINA ŠVEDSKA,
UJEDINJENA KRALJEVINA VELIKE BRITANIJE I
SJEVERNE IRSKE,
ugovorne stranke Ugovora o Europskoj uniji i
Ugovora o funkcioniranju Europske unije, dalje u tekstu „države članice”,
koje zastupa Vijeće Europske unije, i
EUROPSKA UNIJA, dalje u tekstu „Europska
unija“,
s jedne strane, i
SOCIJALISTIČKA REPUBLIKA VIJETNAM, dalje
u tekstu „Vijetnam”,
s druge strane,
dalje u tekstu „ugovorne stranke” za potrebe
ovog Protokola,
UZIMAJUĆI U OBZIR pristupanje Republike
Hrvatske Europskoj uniji 1. srpnja 2013.,
BUDUĆI DA je Okvirni sporazum o
sveobuhvatnom partnerstvu i suradnji između Europske unije i njezinih
država članica, s jedne strane, i Socijalističke Republike Vijetnama,
s druge strane, dalje u tekstu „Sporazum”, potpisan u Bruxellesu
27. lipnja 2012.;
BUDUĆI DA je Ugovor o pristupanju
Republike Hrvatske Europskoj uniji, dalje u tekstu „Ugovor o pristupanju”,
potpisan u Bruxellesu 9. prosinca 2011.;
BUDUĆI DA je u skladu s
člankom 6. stavkom 2. Akta o pristupanju Republike Hrvatske o
njezinu pristupanju Sporazumu potrebno odlučiti sklapanjem protokola uz
Sporazum,
SPORAZUMJELE SU SE KAKO SLIJEDI:
Članak 1.
Republika Hrvatska pristupa kao stranka
Okvirnom sporazumu o sveobuhvatnom partnerstvu i suradnji između Europske
unije i njezinih država članica, s jedne strane, i Socijalističke
Republike Vijetnama, s druge strane, potpisanom u Bruxellesu
27. lipnja 2012. te donosi i prima na znanje, na isti način kao
i druge države članice Europske unije, tekstove Sporazuma, kao i Izjava uz
njega.
Članak 2.
Europska unija svojim državama članicama
i Socijalističkoj Republici Vijetnamu pravovremeno nakon parafiranja ovog Protokola
dostavlja inačicu Sporazuma na hrvatskom jeziku. Od dana stupanja na snagu
ovog Protokola jezična inačica iz prve rečenice ovog članka
postaje vjerodostojna pod istim uvjetima kao i jezične inačice
Sporazuma na bugarskom, češkom, danskom, engleskom,
estonskom, finskom, francuskom, grčkom, latvijskom, litavskom,
mađarskom, malteškom, nizozemskom, njemačkom, poljskom, portugalskom,
rumunjskom, slovačkom, slovenskom, španjolskom, švedskom, talijanskom i
vijetnamskom jeziku.
Članak 3.
Ovaj Protokol čini sastavni dio
Sporazuma.
Članak 4.
1. Ovaj Protokol odobravaju Europska unija,
Vijeće Europske unije u ime država članica i Vijetnam, u skladu sa
svojim postupcima. Ugovorne stranke međusobno se obavješćuju o
završetku postupaka potrebnih u tu svrhu. Isprave o odobrenju polažu se kod
Glavnog tajništva Vijeća Europske unije.
2. Ovaj Protokol stupa na snagu prvog dana
mjeseca koji slijedi nakon datuma polaganja posljednje isprave o odobrenju, ali
ne prije datuma stupanja na snagu Sporazuma.
Članak 5.
Ovaj Protokol sastavljen je u po dva primjerka
na bugarskom, češkom, danskom, engleskom, estonskom, finskom, francuskom,
grčkom, hrvatskom, latvijskom, litavskom, mađarskom, malteškom,
nizozemskom, njemačkom, poljskom, portugalskom, rumunjskom,
slovačkom, slovenskom, španjolskom, švedskom, talijanskom i vijetnamskom
jeziku, pri čemu je svaki od tih tekstova jednako vjerodostojan.
U POTVRDU TOGA, niže potpisani
opunomoćenici, propisno ovlašteni u tu svrhu, potpisali su ovaj Protokol.
Sastavljeno u … … … …
ZA EUROPSKU UNIJU I NJEZINE DRŽAVE
ČLANICE
ZA SOCIJALISTIČKU REPUBLIKU
VIJETNAM